sagorsarker/bangla-wikipedia huggingface dataset:
জামে মসজিদ রাহমানিয়া ভৈরহওয়া (নেপাল)

নেপালের অতি প্রাচীনতম ইসলামী বিদ্যালয়টি হলো মাদ্রাসা আরাবিয়া আহসরিয়া ফয়জুল ইসলাম। এটি ১৯৫০ খ্রিস্টাব্দে (২০০৭ বিএস) প্রতিষ্ঠিত হয়েছে। এই মাদ্রাসার (ইসলামিক স্কুল) বর্তমান অধ্যক্ষ হলেন মাওলানা ফয়জুল্লাহ আশারফি। বর্তমানে মোট ২০০ শিক্ষার্থী এখানে পড়াশোনা করছে,তাদের মধ্যে ২০ জন শিক্ষার্থী দাখিলায় (ছাত্রাবাসে) বসবাস করে। এই অঞ্চলে এটিই একমাত্র ইসলামী স্কুল, যা দাখিলা শিক্ষার্থীদের বিনামূল্যে ইসলামী শিক্ষা, খাবার ও আবাসন সরবরাহ করে। শিক্ষার্থীদের পাঠদানের বিষয়সমূহ হচ্ছে: আরবি, ফার্সি, উর্দু, ইংরেজি, নেপালি, গণিত, বিজ্ঞান, সামাজিক গবেষণা, অর্থনৈতিক ইত্যাদি। মাদ্রাসাটি নেপাল সরকার দ্বারা অনুমোদিত। এখানে প্রতিটি বিষয়ে পাঠদানের জন্য শিক্ষক আছে। মাদ্রাসার সকল শিক্ষকই যোগ্য।
মসজিদ রাহমানিয়ার প্রথম ইমাম হলেন মাওলানা ইসহাক শাহাব, যিনি ভারতের উত্তর প্রদেশের বাঁকতওয়ার বাসিন্দা, দ্বিতীয় ইমাম হলেন ভারতেরলারের বাসিন্দা মাস্টার মৌলভী নসরুদ্দীন আনসারী এবং তারপরে মাওলানা ফয়জুল্লাহ আশারফি ১৯৭৩ খ্রিস্টাব্দ থেকে বর্তমান পর্যন্ত ইমামের দায়িত্ব পালন করছেন।
মাওলানা ফয়জুল্লাহ আশারফি (উর্দু : مولانا فضل الله; জন্ম ১৯৫৯ সালের ৭ই সেপ্টেম্বর, সোমবার; এছাড়াও মাওলানা ফয়জুল্লাহ নামেও পরিচিতি) হলেন একজন ইসলামিক পণ্ডিত। তাঁর বাবা-মা হলেন সাফত আলী শাহাব এবং সাহিলুন নিশা সিলদহ ওরফে কেভালদা; তারা ভারতের উত্তর প্রদেশের মহারাজগঞ্জ জেলার বাসিন্দা ছিলেন। তিনি ভারতের উত্তর প্রদেশের আজমগড়ের খাইরাবাদে মাওলানা আলিম এবং ভারতের উত্তর প্রদেশের গন্ডার বলরাম পুরের ফখরাম উলুম থেকে দস্তর ব্যান্ড পাস করেছেন। মাওলানা ফয়জুল্লাহ আশারফি ১৯৭৩ সাল থেকে মসজিদ রাহমানিয়ায় ইমামের দায়িত্ব পালন করেছেন। বর্তমানে তিনি মাদ্রাসা আরাবিয়া আশারফিয়া ফয়জুল ইসলামের অধ্যক্ষ হিসেবে নিয়োজিত রয়েছেন। জীবনের দীর্ঘ সময় অতিবাহিত করার পরে মাওলানা ফয়জুল্লাহ শাহাব ২০১৪ সালে মসজিদ রহমানিয়া ছেড়েছিলেন।
আহলে সুন্নাত ওয়া জামাত আঞ্জুমান ইসলামিয়া কমিটি (হিন্দি: अहले सुन्नत व जमात अन्जुमन इस्लामिया कमिटी, উর্দু: احلسنت و جماعت انجمن اسلامیہ جانچ) হচ্ছে একটি ইসলামী সামাজিক সংস্থা, যা ১৯৫০ সালে নেপালের ভৈরহাওয়ার স্থানীয় মুসলিম জনগণ প্রতিষ্ঠা করেছিল। পরে এটি ১৯৯৬ সালে স্থানীয় সরকারের সাথে নিবন্ধিত হয়েছিল (২০৫৩ বিএস)। এই কমিটি মুসলিম সমাজকে সহায়তা করার জন্য প্রতিষ্ঠিত হয়েছে। আহলে সুন্নাত ওয়া জামাত আঞ্জুমান ইসলামিয়া কমিটি ১৩ সদস্যের একটি দল। সমস্ত সদস্য তাদের নিজস্ব পদের জন্য স্থানীয় মুসলিম জনগণ দ্বারা নির্বাচিত হয়। এটি নেপালের স্থানীয় সরকার দ্বারা নিবন্ধিত একটি প্রাচীনতম ইসলামী কমিটি। জামে মসজিদ রহমানিয়া (মসজিদ রহমানিয়া), মাদ্রাসা আরাবিয়া আশারফিয়া ফয়জুল ইসলাম (ইসলামী বিদ্যালয়), ঈদগাহ শরীফ, কারবালা ও কবরস্থান (কাবরিস্তান) রক্ষণাবেক্ষণ ও পরিচালনার জন্য এই কমিটি নিয়োজিত। এই কমিটির সাধারণ মিশন হল প্রাপ্তবয়স্ক ও শিশু ও এতিম শিশুদের উন্নত ইসলামী শিক্ষা, বৃত্তিমূলক শিক্ষা, কম্পিউটার শিক্ষা ও প্রশিক্ষণ, ছেলেদের জন্য ছাত্রাবাসের সুবিধা, কল্যাণমূলক কাজ, দ্বীন ইসলামের দাওয়াহ ও ধর্মীয় কর্মসূচী, পরিচর্যার কল্যাণ কর্মসূচী - এতিমদের জন্য, আর্থিক সহায়তা প্রোগ্রাম, স্যানিটেশন প্রোগ্রাম, ইফতারের প্রোগ্রাম ইত্যাদি।
আহোম মুদ্রা

আহোমরা বৃহত্তর টাই জাতির একটি গোষ্ঠী। আহোমদের প্রথম রাজা চুকাফা সেইসময়ের বর্ত্তমানের দক্ষিণ-পশ্চিম চীনদেশের মৌঙ মাও রাজ্যের থেকে ১২২৮ খ্রিস্টাব্দে আসেন বলা হয়। যদিও বামুনি কোঁয়র অথবা চুডাংফার (১৩৯৭-১৪০৭ খ্রী.) শিঙরীঘরে ওঠার সময় প্রথম মুদ্রা মুদ্রিত হয়েছিল।
অন্য এক তথ্যমতে বলা হয় যে, চুহুংমুঙ অথবা দিহিঙীয়া রাজার (১৪৯৭-১৫৩৯ খ্রিস্টাব্দ) কামতা দখল করে চামখাম ঘরচন্দিকাইকে তাঁর প্রতিনিধি হিসাবে কামতেশ্বরের রূপে প্রতিষ্ঠা করেছিলেন। তারপর পুরীর জগন্নাথ ঠাকুর দর্শনের জন্য গিয়েছিলেন এবং সেখানে তিনি একটি পুষ্করিণী খনন করান। এই কার্যের জন্য উড়িষ্যারাজ বিক্রমসেনের ২০০ সোনার মুদ্রা প্রয়োজন হয়েছিল এবং সেই মুদ্রাটি দিহিঙিয়া রাজা দিয়েছিলেন। অর্থাৎ দিহিঙিয়া রাজার সময়ে মুদ্রা মুদ্রিত হয়েছিল।
এডবার্ড গেইট এবং বটহামরের মতে চুক্লেংমুঙ বা গড়গঞা রাজার সময়ে (১৫৩৯-১৫৫২ খ্রিস্টাব্দে) ১৫৪৩ খ্রিস্টাব্দে প্রথম মুদ্রা মুদ্রণ করা হয়েছিল। কিন্তু এই মুদ্রার সাথে গড়গঞা রাজা এবং চক্রধ্বজরসিংহের মুদ্রা সাদৃশ্য থাকায় পরবর্ত্তী মুদ্রা বিশেষজ্ঞরা এই মুদ্রা চক্রধ্বজসিংহের বলে মত প্রকাশ করেন। করেছিলেন বলে ইতিহাস বলে, কিন্তু বামুণি কোঁয়রের সময় থেকে প্রতাপসিংহ অথবা চুচেংফার সময় পর্যন্ত মুদ্রিত হওয়া কোনো মুদ্রা এখনও আবিষ্কৃত হয়নি। চুকাফা আগমনের চারশতক পর ১৬৪৮ খ্রিস্টাব্দে স্বর্গদেও জয়ধ্বজের সময়ে মোগলমুদ্রার আদলে মুদ্রিত আহোম মুদ্রাই বর্ত্তমান পর্যন্ত আবিষ্কৃত অনেক পুরানো মুদ্রা। প্রথম আহোম মুদ্রার প্রমাণ পাওয়া যায়, ের (১৬০৫-১৬৮৯ খ্রী.) ("Six Voyages", 1676) নামের গ্রন্থে অঙ্কিত করা একটি আহোম মুদ্রার থেকে। কাশীনাথ তামুলি ফুকন-এর আসাম ইতিহাসে আহোম মুদ্রা মুদ্রণের এক কাহিনী পাওয়া যায়, স্বর্গদেও প্রতাপসিংহের সময়ে সুন্দর গোঁহাই এবং আরো অনেককে কোচবিহারে ধরে নিয়ে যাওয়া হয় এবং তাঁরা সেখানে মুদ্রা কীভাবে মুদ্রণ করে তা প্রত্যক্ষ করেন, পরে তাঁদের উন্মুক্ত করে দেওয়া হয়। প্রতাপসিংহ তাঁদের থেকে এইবিষয়ে জেনে আসামে মুদ্রা মুদ্রণ প্রযুক্তি আনেন।
ক্রিস্টল ডি'সুজা

ক্রিস্টল ডি'সুজা (জন্ম: মার্চ ১, ১৯৯০) একজন ভারতীয় টেলিভিশন অভিনেত্রী, যিনি "এক হাজারো ম্যায় মেরি বেহনা হ্যায়" ধারাবাহিকে "জীবিকা ভধেরা" চরিত্রে অভিনয় করার জন্য পরিচিত। তারপরে তিনি "এক ন্যায়ি পেহচান"-এ সাক্ষী'র চরিত্রে অভিনয় করেছিলেন। ২০১৬ সালে তিনি জি টিভির "ব্রহ্মরাক্ষস"-এ "রায়না" চরিত্রে অভিনয় করেছিলেন।
ক্রিস্টল ডি'সুজা ১৯৯০ সালের ১লা মার্চে ভারতের মুম্বইয়ে জন্মগ্রহণ করেন এবং সেখানেই বেড়ে ওঠেন। তিনি ওয়াদালার অক্সিলিয়াম কনভেন্ট হাই স্কুল থেকে বিদ্যালয়ের পড়াশোনা শেষ করেছেন। আরও পড়াশোনার জন্য তিনি মুম্বাইয়ের সেন্ট জেভিয়ার্স কলেজে ভর্তি হন। তিনি একজন খ্রিস্টান ধর্মাবলম্বী এবং নিজেকে নিগূঢ় ধর্মবিশ্বাসী বলে মনে করেন।
ডি'সুজা কলেজে অধ্যয়নকালীন তার অভিনয় জীবন শুরু করেছিলেন, এবং পরবর্তীতে ২০০৭ সালে "কাহে না কাহে"-তে তিনি অভিনয় করেছিলেন। তারপরে তিনি "কেয়া দিল ম্যায় হ্যায়"-তে তামান্না চরিত্রে কাজ করেন। ২০০৮ সালে তিনি স্টার প্লাস এর "কস্তুরী"-তে নভনীত এবং "কিস দেশ মে হ্যায় মেরা দিল"-এ ভীরা চরিত্রে অভিনয় করেন।
২০১০ সালে ডি'সুজা তারা চরিত্রে সনি টিভির "বাত হামারি পাক্কি হ্যায়"-তে অভিনয় হয়েছিলন। তিনি সনি টিভির "আহটে" একটি বিশেষ চরিত্রে উপস্থিতি হন এবং একই বছর যামিনী চরিত্রে অভিনয় করেছিলেন।
২০১১ সালে তিনি জীবিকা ভধেরা চরিত্রে "এক হাজারো ম্যায় মেরি বেহনা হ্যায়"-তে করণ ট্যাকারের বিপরীত অভিনয় করেন। ধারাবাহিকটি ১৩ সেপ্টেম্বর ২০১৩ পর্যন্ত প্রচারিত হয়েছিল।
২০১৩ সালের ডিসেম্বরে তিনি করণ শর্মার বিপরীতে সাক্ষীর চরিত্রে সনি টিভির "এক ন্যায়ি পেহচান"-এ স্বাক্ষর করেছিলেন। ২০১৪ সালের সেপ্টেম্বর পর্যন্ত ধারাবাহিকটি সম্প্রচারিত হয়েছিল।
২০১৬ সালে তিনি জি টিভিতে প্রচারিত একতা কাপুরের "ব্রহ্মরাক্ষস"-এ রায়না চরিত্রে অভিনয় করে টেলিভিশনে ফিরে এসেছিলেন। ২০১৭ এর ফেব্রুয়ারিতে ধারাবাহিকটির সম্প্রচার বন্ধ হয়েছিল। ২০১৭ এর ফেব্রুয়ারিতেই তিনি "লাকমে ফ্যাশন উইক"-এ উপস্থিত হন।
২০১৭ সালে ডি'সুজা কালারস টিভির "বেলান ওয়ালি বাহু"-তে রূপা চরিত্রে অভিনয় করেছিলেন। তার অভিনয়ের জন্য তিনি শ্রেষ্ঠ কৌতুকাভিনয়শিল্পীর "(নারী)" গোল্ড অ্যাওয়ার্ডস পেয়েছিলেন।
বর্তমানে তাকে আল্ট বালাজীর "ফিতরাতে" দেখা যাচ্ছে।
তিনি কালারস টিভির "মিরচি টপ ২০"-তে করণ টেকারের বিপরীতে ২০১৫, ২০১৬ এবং ২০১৭ তে উপস্থিত হয়েছিলেন। 
ডি'সুজা ২০১৩ সালে "ইস্টার্ন আই" কর্তৃক প্রকাশিত "৫০ সেক্সিয়েস্ট এশিয়ান উইমেন" তালিকার ১৯তম স্থানে ছিলেন। এছাড়াও ২০১৭ সালে "টাইমস অব ইন্ডিয়া" কর্তৃক প্রকাশিত ভারতীয় টেলিভিশনের "সেরা ২০ শীর্ষস্থানীয় নারী'দের" তালিকায় তিনি ৫ম স্থানে ছিলেন।
তামাটে কাঠঠোকরা

তামাটে কাঠঠোকরা(বৈজ্ঞানিক নাম:"Blythipicus pyrrhotis") (ইংরেজি Bay woodpecker) Picidae পরিবারের Blythipicus গণের একটি পাখি।
তামাটে কাঠঠোকরা পাখিটি বাংলাদেশ, ভুটান, কম্বোডিয়া, চীন, হংকং, ভারত, লাওস, মালয়েশিয়া, মায়ানমার, নেপাল, থাইল্যান্ড এবং ভিয়েতনামে পাওয়া যায়।
এবং বাংলাদেশের এরা সিলেট ,চট্টগ্রাম অঞ্চলের দেখা যায়। 
বৈশ্বিক অবস্থা পাখিটি ন্যূনতম বিপদগ্রস্ত এবং বাংলাদেশের অবস্থায় অপ্রতুল-তথ্য।পাখটি লালমাথা কাঠঠোকরা নামেও পরিচিত।
ঊর্ধ্বতন বাছাই বোর্ড

ঊর্ধ্বতন বাছাই বোর্ড (; সংক্ষেপে: এস.এস.বি) বাংলাদেশ সরকারের জনপ্রশাসন মন্ত্রণালয়ের অধিভুক্ত একটি প্রশাসনিক বোর্ড। ১৯৭২ সালে বোর্ডটি প্রতিষ্ঠিত হয়। সরকারি কর্মকর্তাদের পদোন্নতি সংক্রান্ত সুপারিশ করা এ বোর্ডের প্রধান কাজ।
ঊর্ধ্বতন বাছাই বোর্ড সরকারি বিভিন্ন মন্ত্রণালয়, বিভাগ, অধিদপ্তর ও স্বায়ত্তশাসিত সংস্থার কর্মকর্তাদের চাকরির ইতিহাস বিবেচনা করে তাদের পদোন্নতি এবং বেতন স্কেলের সুপারিশ করে থাকে। যেমন: বিভিন্ন সার্ভিস ক্যাডার ও নন-ক্যাডার কর্মকর্তা এবং বিভিন্ন সরকারি স্বায়ত্তশাসিত সংস্থার কর্মকর্তাদের বেতনের গ্রেড নির্ধারণ করা এই বোর্ডের কাজ। এর পাশাপাশি ২০০২ সালের পদোন্নতি নীতিমালা অনুসারে উপ-সচিব বা তার চেয়ে উপরের পদে পদায়নের ক্ষমতাও এই বোর্ডের উপর ন্যস্ত। এছাড়া, বোর্ডটি নিয়োগ সংক্রান্ত কিছু দায়িত্বও পালন করে থাকে। যেমন: স্বশাসিত কিছু সরকারি প্রতিষ্ঠানের ব্যবস্থাপনা প্রধান ও ব্যবস্থাপনা বোর্ডের পরিচালক এবং বিভিন্ন সরকারি বিভাগ ও অধিদপ্তরের নির্বাহী প্রধানকে এই বোর্ডই নিয়োগ দিয়ে থাকে। আর, এসকল কর্মকর্তাদেরকে টাইমস্কেল দেওয়ার জন্য সুপারিশ করা এ বোর্ডের অন্যতম দায়িত্ব।
১৯৭২ সালে তৎকালীন সরকার কর্মকর্তাদের পদোন্নতি দেওয়ার ব্যাপারে যাচাই-বাছাই করে সুপারিশ দেওয়ার জন্য তৎকালীন সংস্থাপন মন্ত্রণালয়ে (বর্তমান জনপ্রশাসন মন্ত্রণালয়) ঊর্ধ্বতন বাছাই বোর্ড গঠন করে। এ বোর্ডের চেয়ারম্যান করা হয় মন্ত্রী পরিষদ সচিবকে। আর, আইন মন্ত্রণালয়, স্বরাষ্ট্র মন্ত্রণালয়, সংস্থাপন মন্ত্রণালয় ও অর্থ মন্ত্রণালয়ের সচিবদেরকে বোর্ডের সদস্য করা হয়। এর পাশাপাশি যে মন্ত্রণালয় বা বিভাগে পদোন্নতির সিদ্ধান্ত নেওয়া হবে সেই মন্ত্রণালয় বা বিভাগের সচিবকেও সংশ্লিষ্ট সভাগুলোতে আমন্ত্রণ জানানোর বিধান রাখা হয়। এ কমিটির সুপারিশ বিবেচনা করার জন্য পরবর্তীতে অভিজ্ঞ মন্ত্রীদের নিয়ে "পদোন্নতি ও নিয়োগ সংক্রান্ত কাউন্সিল কমিটি" গঠন করা হয়।
বোর্ডটি গঠনের পর থেকে বিভিন্ন সময়ে এর গঠন কাঠামোতে ব্যাপক পরির্বতন আনা হয়। এর মধ্যে ১৯৯১ সালে সবচেয়ে বড় পরিবর্তন আসে। সে বছর মহা হিসাবনিরীক্ষক ও নিয়ন্ত্রক, মুখ্য অর্থসচিব এবং পেশাজীবী হিসেবে অভিজ্ঞ ২ জন অতিরিক্ত সচিবকে বোর্ডের সদস্য হিসেবে অন্তর্ভুক্ত করা হয়। একই বছরের নভেম্বরে প্রধানমন্ত্রীর মুখ্য সচিব বোর্ডটির সদস্য পদ লাভ করেন। আর, সংস্থাপন মন্ত্রণালয়ের সচিবকে বোর্ডে সদস্য-সচিবের দায়িত্ব প্রদান করা হয়।
তারপর, ৯০-এর দশকের শেষের দিকে উচ্চ আদালত "পদোন্নতি ও নিয়োগ সংক্রান্ত কাউন্সিল কমিটি" বিলুপ্ত করতে নির্দেশ দেয়। ফলে এ কমিটির সুপারিশ পুনর্মূল্যায়নের ক্ষমতা প্রধানমন্ত্রীর হাতে ন্যস্ত হয়।
সেমিজ আলী পাশা

সেমিজ আলী পাশা () তিনি বসনিয়ার সানজাকের একজন অটোমান রাজ্যপাল ছিলেন যিনি ১৫৬১ থেকে ১৫৬৫ পর্যন্ত উসমানীয় সাম্রাজ্যের উজিরে আজমের দায়িত্ব পালন করেছিলেন। তিনি ১৫৪৯ থেকে ১৫৫৩ পর্যন্ত মিশর আইয়ালাতের বেলারবে (গভর্নর) ছিলেন। সেমিজ আলী পাশা বসনিয়াতে পারসায় জন্মগ্রহণ করেছিলেন (এভাবে তাঁর দ্বিতীয় উপাখ্যান), এবং রাস্তেম পাশার পরিবর্তে উজিরে আজম হয়েছিলেন। প্রাসাদ শিক্ষার পরে তিনি অটোমান সাম্রাজ্যের পাশাপাশি উচ্চ-স্তরের ক্রিয়াকলাপে যোগদান করেছিলেন।
তাঁর উপাধি "সেমিজ" এর অর্থ তুর্কি ভাষায় "ফ্যাট"। তিনি তাঁর পূর্বসূরী রুস্তম পাশা ও মিহরিমাহ সুলতান (সুলতান সুলেমান দ্য ম্যাগনিফিসেন্টের কন্যা) এর কন্যা আয়শা হুমাশা সুলতানার সাথে বিবাহ করেছিলেন, 
১৫৬১ সালে তিনি পবিত্র রোমান সাম্রাজ্যের রাষ্ট্রদূত ওজিয়ার ডি বুসবেকের সাথে শান্তি চুক্তির শর্তাবলী নিয়ে আলোচনা করেছিলেন যা পরের বছর ভিয়েনায় অনুমোদন দেওয়া হয়েছিল।
ইয়াভুজ সুলতান সেলিম মসজিদ

ইয়াভুজ সুলতান সেলিম মসজিদ জার্মানির মানহাইমে অবস্থিত একটি মসজিদ, এর নামকরণ প্রথম সেলিমের নামানুসারে করা হয়েছে। ২০০৮ পর্যন্ত এটি জার্মানির বৃহত্তম মসজিদ ছিল এবং প্রতি শুক্রবারে ৩,০০০ জন মুসলমানের অংশগ্রহণে এখানে জুম্মার নামাজ আদায় করা হতো।
১৯৯৫ সালে মসজিদটি উদ্বোধন করার পর থেকে মুসলিম দোকান এবং যুবকেন্দ্রগুলো মুসলিম সম্প্রদায়ের জন্য আকর্ষণীয় স্থানে পরিণত হয়েছে।
ইফতার কামান

মিদফা আল ইফতার (; আক্ষরিক অর্থে ইফতারের কামান) হচ্ছে একটি প্রাচীন ঐতিহ্য, যা মিশরে উদ্ভূত হয়েছিল এবং পরবর্তীতে পার্শ্ববর্তী আরব দেশেগুলোতে ছড়িয়ে পড়ে। রমজান মাসে প্রতিদিন মাগরিবের আজানের কয়েক মিনিট পূর্বে মানুষকে ইফতারের সময় অবহিত করতে কামানের গোলা চালানো হতো। সাধারণত রমজান মাসে মুসলিমরা সূর্য ডুবে যাওয়ার সাথে সাথে মাগরিবের সময় দীর্ঘ রোজা ভঙ্গ করে থাকেন।
প্রথমে আরব দেশগুলোতে পবিত্র রমজান মাসের সূচনা কামানের গোলা চালানোর মাধ্যমে শুরুর প্রচলন ছিল, প্রতিদিন সূর্যাস্তের পর মাগরিবের নামাজের আজানের সময় কামানের গোলা চালানোর মাধ্যমে রোজা ভঙ্গের ঘোষণা দেওয়া হতো। ঘড়ি, টিভি বা সেলফোনের আবিষ্কারের পূর্বে ইফতারের সময় হলে পুরো শহরকে কামানের এই বিস্ফোরণের শব্দে অবহিত করা হতো। এই পদ্ধতি বিষয়ে কায়রো নগরী কেন্দ্রিক দুটি গল্প রয়েছে। কিছু ঐতিহাসিকের মতে প্রথাটি দশম শতাব্দীতে মিশরে চালু হয়, যখন ফাতিমি খলিফাদের একজন কায়রোর মুকাতাম পার্বত্য অঞ্চলে একটি কামান স্থাপনের নির্দেশ দিলেন, যাতে সমস্ত মুসলমান তাদের রোজা ভঙ্গের সংকেত শুনতে পান। অপর একটি সূত্র মতে এটি প্রায় দুই শতাব্দী পূর্বে মামলুক শাসক খোশ কদমের শাসনকালে শুরু হয়েছিল। কথিত আছে যে একদা সুলতানকে একটি কামান দেওয়া হয়েছিল, তিনি সেটি পরীক্ষার করার জন্য তাঁর সৈন্যদের গুলি চালানোর নির্দেশ দেন, কাকতালীয়ভাবে তখন রমজান মাস ছিল এবং সময়টা ছিল সূর্যাস্তের মুহূর্ত। এ শব্দকে কায়রোর জনগণ ইফতারের সংকেত মনে করেছিল। এই পদ্ধতি মিশরের জনগনের কাছে এতটাই পছন্দনীয় যে তারা সুলতানকে অভিবাদন জানাতে প্রাসাদে জমা হয়েছিল। পিতার প্রতি জনগণের এরুপ ভালোবাসা দেখে সুলতানের মেয়ে হাজজা ফাতিমাহ সুলতানকে প্রতিদিন ইফতারির জন্য কামান চালানোর অনুরোধ জানান। সুলতান এতে সম্মত হন, এভাবেই মিদফা আল ইফতারের প্রচলন শুরু হয়, স্থানীয়ভাবে এটি হাজজা ফাতিমাহের নামানুসারেও পরিচিত। আজ পর্যন্ত, ইফতার ঘোষণার জন্য মুকাতামের মালভূমিতে একটি কামান স্থাপিত রয়েছে।
বৃহৎ বসন্তবৌরি

বৃহৎ বসন্তবৌরি (বৈজ্ঞানিক নাম: "Megalaima virens") (ইংরেজি Great barbet) Megalaimidae পরিবারের Psilopogon গণের একটি পাখি।
বৃহৎ বসন্তবৌরি মাথার রং নীল এবং শরীরের রং বাদামি এবং সবুজ রেখাযুক্ত ।পালকের রং সবুজ। পাখিটি দেহের দৈর্ঘ্য ৩২-৩৫ সেমি এবং ওজন ১৯২-২২৯ গ্রাম । বৃহৎ বসন্তবৌরি বাসা বাঁধার সময় এপ্রিল থেকে জুলাই পর্যন্ত। পাখিটি গাছের গর্তে বাসা তৈরি করে। এরা খাদ্য হিসাবে মূলত ফল এবং পোকামাকড় খায়।
বাংলাদেশের এরা চট্টগ্রাম অঞ্চলের দেখা যায়। এছাড়াও হিমালয় পর্বতমালা, এশিয়ার ভারত, মায়ানমার, চীন,নেপাল ,ভুটান, লাওস সহ অন্যান্য দেশেও দেখা যায়।
বৈশ্বিক অবস্থা পাখিটি ন্যূনতম বিপদগ্রস্ত এবং বাংলাদেশের অবস্থায় অপ্রতুল-তথ্য।পাখটি অন্য নাম বড় বসন্ত।
গালাতাসারায় ফুটবল ক্লাব

গালাতাসারায় ফুটবল ক্লাব (যা গালাতাসারায় স্পোর্টস ক্লাব (ফুটবল) , "গালাতাসারায় স্পোর্টস ক্লাব") হচ্ছে তুরস্কের ইস্তানবুল শহরের রুমেলিয়া ভিত্তিক একটি তুর্কি পেশাদার ফুটবল ক্লাব। এই ক্লাবটি বৃহত্তর গালাতাসারায় স্পোর্টস ক্লাবের সমিতির ফুটবল শাখা এবং গালাতাসারায় কমিউনিটি কোঅপারেশন কমিটির অংশ, যেখানে গালাতাসারায় উচ্চ বিদ্যালয় অন্তর্ভুক্ত, যার শিক্ষার্থীদের নিয়ে ১৯০৫ সালের অক্টোবর মাসে প্রতিষ্ঠিত হয়েছিল এই ফুটবল ক্লাবটি।
গালাতাসারায় তুর্কি ফুটবলের সবচেয়ে সফল ক্লাব; ঘরোয়াভাবে ক্লাবটি ২২টি সুপার লিগ শিরোপা, ১৮টি তুর্কি কাপ এবং ১৬টি তুর্কি সুপার কাপ জয়লাভ করেছে। ইস্তানবুল ফুটবল লিগ ভেঙে যাওয়ার পরে ১৯৫৯ সাল থেকে সুপার লিগের সমস্ত মৌসুমে অংশ নেওয়া তিনটি দলের মধ্যে গালাতাসারায় অন্যতম। আন্তর্জাতিকভাবে, গালাতাসারায় ২০০০ সালে উয়েফা কাপ এবং উয়েফা সুপার কাপ জয়লাভ করেছে। এই ক্লাবটি প্রথম এবং একমাত্র তুর্কি দল হিসাবে কোন বড় উয়েফা প্রতিযোগিতা জয়লাভ করেছে। ১৯৯৯–২০০০ মৌসুমে, ক্লাবটি এক মৌসুমে সুপার লিগ, তুর্কি কাপ, উয়েফা কাপ এবং উয়েফা সুপার কাপ জয়ের মাধ্যমে চতুর্গুণ সমাপ্তির এক বিরল কীর্তি অর্জন করেছিল। ইন্টারন্যাশনাল ফেডারেশন অফ ফুটবল হিস্টোরি অ্যান্ড স্ট্যাটিসটিক্সের বিশ্ব র‌্যাঙ্কিংয়ে প্রথম স্থান অর্জনকারী একমাত্র তুর্কি ক্লাবও গালাতাসারায়।
২০১১ সাল থেকে এই ক্লাবটি ৫২,৩৩২ জনের ধারণক্ষমতাসম্পন্ন তুর্ক টেলিকম স্তাদিতে তাদের সকল হোম ম্যাচের আয়োজন করে থাকে। এর পূর্বে, এই ক্লাবটি আলি সামি ইয়েন স্টেডিয়ামের ইস্তাম্বুলের অন্যান্য মাঠে তাদের সকল হোম ম্যাচে খেলেছিল।
এই ক্লাবটির অন্যান্য বড় ইস্তাম্বুল দলের সাথে দীর্ঘদিনের প্রতিদ্বন্দ্বিতা রয়েছে, যার মধ্যে বেশিকতাশ এবং ফেনারবাহচে অন্যতম। ইস্তাম্বুলের বসফরাস স্ট্রেইটের ইউরোপীয় (গালাতাসারায়) এবং এশীয় (ফেনারবাহি) স্টেডিয়ামের অবস্থানের কারণে গালাতাসারায় এবং ফেনারবাহচের মধ্যবর্তী কিতালার আরাসি ডার্বিকে () বলা হয়।
২০১৪–১৫ সুপার লিগ মৌসুমের গালাতাসারায়ের ২০তম চ্যাম্পিয়নশিপের ফলস্বরূপ, তাদের লোগোতে এই লিগের ২০টি চ্যাম্পিয়নশিপের প্রতিনিধিত্বকারী চার তারকা যোগ করা হয়েছে; প্রতিটি তারকা দলের পাঁচটি চ্যাম্পিয়নশিপ জয় নির্দেশ করে।
অলিম্পিয়াকোস ফুটবল ক্লাব

অলিম্পিয়াকোস ফুটবল ক্লাব ( ; সংক্ষিপ্ত নাম অলিম্পিয়াকোস, অলিম্পিয়াকোস পিরেয়াস অথবা পূর্ণ নাম অলিম্পিয়াকোস সিএফপি অথবা "অলিম্পিয়াকোস সিন্দেসমোস ফিলাথলন পিরেয়াস", "পিরেয়াসের ভক্তদের অলিম্পিক ক্লাব" নামে পরিচিত) হচ্ছে একটি গ্রীক পেশাদার ফুটবল ক্লাব, যার সদর দফতর পিরেয়াসে অবস্থিত। এই ক্লাবটি বড় মাল্টি-স্পোর্টস ক্লাব অলিম্পিয়াকোস সিএফপি-এর অংশ, তাদের নামটি প্রাচীন অলিম্পিক গেমস থেকে অনুপ্রাণিত হয়েছিল এবং ক্লাবের প্রতীক, লরেল-মুকুটযুক্ত অলিম্পিক অ্যাথলিটের পাশাপাশি প্রাচীন গ্রীসের অলিম্পিক আদর্শের প্রতীক। এই ক্লাবের সকল হোম ম্যাচ পিরেয়াসের কারাইস্কাকিস স্টেডিয়ামে খেলে থাকে, যার ধারণক্ষমতা ৩৩,৪৪৯
এই ক্লাবটি ১৯২৫ সালের ১০ই মার্চ তারিখে প্রতিষ্ঠা হয়েছিল, অলিম্পিয়াকোস গ্রীক ফুটবল ইতিহাসের সর্বাধিক সফল ক্লাব, ক্লাবটি ৪৮টি লীগ, ২৯টি কাপ (১৯টি ডাবলস) এবং ৪টি সুপার কাপ জয়লাভ করেছে, সবগুলো শিরোপাই রেকর্ড সংখ্যক বার জয়লাভ করেছে। এই ক্লাবটি সর্বমোট ৭৭টি জাতীয় শিরোপা জয়লাভ করেছে; যা শিরোপা জয়ের দিক থেকে বিশ্বের সকল দলের মধ্যে ৯ম স্থানে রয়েছে। এই ক্লাবের আধিপত্যপূর্ণ সাফল্যের আরও প্রমাণ অন্যান্য গ্রীক ক্লাবগুলোর সাথে সম্মিলিতভাবে ৪১টি লীগ শিরোপা জয়, অন্যদিকে টানা ৭ বার গ্রীক লীগের শিরোপা জয়ের অলিম্পিয়াকোস এর রেকর্ড রয়েছে।
প্রাতিষ্ঠানিক ওয়েবসাইট
ইসলামী কেন্দ্র হামবুর্গ

বহু শীর্ষস্থানীয় ইরানি ধর্মতত্ত্ববিদ ও রাজনীতিবিদ (আয়াতুল্লাহ বেহেস্তি, আয়াতুল্লাহ মোহাম্মদ মোজতাহেদ শাবেস্তরী বা মোহাম্মদ খাতামি সহ) এখানে বেশ সময় (প্রায় শত বছর) অতিবাহিত করেছেন, পশ্চিমা বিজ্ঞান ও দর্শন বিষয়ে অধ্যয়ন করেছেন এবং ইসলামের পশ্চিমা মূল্যবোধে অবদান রেখেছেন।
১৯৫৩ সালে আটলান্টিক হোটেলে (হামবুর্গ) অনুষ্ঠিত এক বৈঠককালে জার্মানির একদল ইরানি বাসিন্দা তাদের নিজস্ব ধর্মীয় কেন্দ্র প্রতিষ্ঠার প্রয়োজনীয়তা নিয়ে আলোচনা করেছিল। অতঃপর প্রয়াত গ্র্যান্ড আয়াতুল্লাহ সাইয়েদ হুসেন বোরুজেরদীকে তাঁর কাছে সাহায্য চেয়ে একটি চিঠি পাঠানো হয়েছিল; গ্র্যান্ড আয়াতুল্লাহ এই পরিকল্পনার সাথে একমত হয়ে এই কেন্দ্রের জন্য এক লক্ষ রিয়াল দান করেছিলেন। ১৯৬০ সালে এই মসজিদের নির্মাণ কাজ শুরু হয়েছিল এবং ১৯৬৫ সালের মধ্যাংশে শেষ হয়েছে। একই বছরে আয়াতুল্লাহ মোহাম্মদ বেহেস্তিকে এই কেন্দ্রের নেতৃত্ব দেওয়ার জন্য নিয়োগ দিয়েছিলেন।
১৯৭০–এর দশকে কেন্দ্রটি শাহের বিরুদ্ধে পশ্চিমে ইরানি শিক্ষার্থীদের রাজনৈতিক উত্থান আনতে গুরুত্বপূর্ণ ভূমিকা পালন করেছিল এবং শেষ পর্যন্ত ইরানি বিপ্লবে ভূমিকা রেখেছিল।
২০০৭ সালে, কেন্দ্রটি ইউরোপে প্রথম শিয়া ইউনিয়ন চালু করার ঘোষণা দিয়েছে।
পেহিন খতিব আব্দুল্লাহ মসজিদ

পেহিন খতিব আব্দুল্লাহ মসজিদ ( বা "মসজিদ পেহিন খতিব আব্দুল্লাহ") হলো ব্রুনাইয়ের ব্রুনাই–মুয়ারার কুলাপিসে অবস্থিত একটি মসজিদ। এটি ২০১৭ সালের মে মাসে উদ্বোধন করা হয়েছে; এবং এখানে একসাথে ৭০০ জন মুসল্লি নামাজ আদায় করতে পারে। এই মসজিদটি কুলাপিসের মুসলিম বাসিন্দারা নামাজ এবং ইসলামিক সাম্প্রদায়িক কর্মকাণ্ডের জন্য (বিশেষত জুমার নামাজের জন্য) ব্যবহার করে থাকে।
২০১৪ সালের ১৪ই সেপ্টেম্বর তারিখে, এই মসজিদটির নির্মাণ কাজ শুরু হয়েছিল এবং দুই বছরেরও কম সময়ে শেষ হয়েছে। ২০১৭ সালের ১৯ই মে তারিখে ব্রুনাইয়ের সুলতান হাসসান আল-বলকিয়াহ এই মসজিদে আয়োজিত প্রথম জুমাতে অংশ নেওয়ার পরে আনুষ্ঠানিকভাবে উদ্বোধন করেছিলেন। এই মসজিদটি একজন বেনামী দাতার কাছ থেকে ওয়াকফ বা স্বীকৃতি হিসাবে অর্থায়িত হয়েছিল এবং প্রায় ২ হেক্টর (৪.৯ একর) রাষ্ট্রীয় জমিতে নির্মাণ করা হয়েছে।
খাদিজা মসজিদ

<nowiki> </nowiki>খাদিজা মসজিদ () জার্মানির বার্লিনের হাইনার্সডর্ফে অবস্থিত একটি মসজিদ। এটি আহমদিয়া মুসলিম সম্প্রদায়ের সম্পত্তি, এবং সাবেক পূর্ব জার্মানির প্রথম মসজিদ, যা ২০০৮ সালের ১৬ই অক্টোবর তারিখে উদ্বোধন করা হয়েছে। মসজিদে রয়েছে উচ্চ মিনার এবং এখানে ৫০০ জন মুসল্লি একসাথে নামাজ আদায় করতে পারেন। মসজিদটি আহমদিয়া মহিলাদের দ্বারা সংগৃহীত তহবিল দ্বারা অর্থায়ন করা হয়েছিল এবং এর নকশাটি করেছিলেন স্থপতি মুবাশ্রা ইলিয়াস।
লাহোর আহমদিয়া আন্দোলনের ফলে ১৯২৪ থেকে ১৯২৮ সালের মধ্যে বার্লিনে আরেকটি মসজিদ নির্মিত হয়েছিল।
আহমদিয়া মুসলিম জামায়াত ততদিনে ১৯২০ সালে বার্লিনে ইউরোপে তাদের প্রথম মসজিদটি তৈরির চেষ্টা করেছিল। দ্বিতীয় খলিফার ইচ্ছা অনুযায়ী সম্প্রদায়ের মহিলারা তাদের নিজস্ব সম্পদ থেকে মসজিদের জন্য সমস্ত তহবিল সংগ্রহ করেছিলেন। তবে জার্মানিতে আর্থিক সঙ্কটের কারণে পরিকল্পনাটি ছেড়ে দিতে হয়েছিল। পরিবর্তে, এই অর্থটি লন্ডনে ফজল মসজিদ নির্মাণের জন্য ব্যবহৃত হয়েছিল। জার্মানিতে মুসলিম সম্প্রদায়ের ১০০-মসজিদ-পরিকল্পনার আওতায় এই প্রকল্পটি পুনরুদ্ধার করা হয়েছিল এবং বার্লিনে একটি নতুন মসজিদ নির্মাণ করার পরিকল্পনা করা হয়েছিল। খাদিজা মসজিদটি বার্লিনের পূর্ব অংশের প্রথম মসজিদ।
২০০৭ সালের ২রা জানুয়ারি তারিখে ৫ম খলিফা মির্জা মাসরুর আহমদ দ্বারা এই মসজিদের ভিত্তিপ্রস্তর স্থাপন করা হয়। মসজিদটি এক টুকরা জমিতে নির্মিত, যার আয়তন হচ্ছে ৪,৭৯০ বর্গমিটার। এটি নিয়ে দুটি গল্প প্রচলিত আছে। এখানে দু'টি প্রার্থনা কক্ষ রয়েছে, একটি ২৫০ জন মহিলা এবং আরেকটি ২৫০ জন পুরুষদের জন্য। মসজিদটির নকশা করেছিলেন সম্প্রদায়ের স্থপতি মুবাশ্রা ইলিয়াস। নির্মাণের তদারকি করেছিলেন স্থপতি সংস্থা পাকডেল। মসজিদের গম্বুজটি উচ্চতা ৪.৫ মিটার এবং ব্যাস ৯ মিটার। মসজিদের মিনারটি ১৩ মিটার উঁচু। মসজিদটি নির্মাণ, ইমামের আবাসনের জন্য একটি বিল্ডিং, "মসজিদের ভৃত্যদের" এবং অফিসগুলির জন্য মোট ব্যয় হয়েছিল প্রায় ১.৭ মিলিয়ন ডলার।
ফুটবল ক্লাব দিনামো জাগরেব

গ্রাজানস্কি নগোমেতনি ক্লুব দিনামো জাগরেব (সাধারণত জিএনকে দিনামো জাগরেব, ফুটবল ক্লাব দিনামো জাগরেব অথবা শুধুমাত্র দিনমো জাগরেব () নামে পরিচিত) হচ্ছে ক্রোয়েশিয়ার জাগরেব ভিত্তিক একটি পেশাদার ফুটবল ক্লাব। এই ক্লাবটি ১. এইচএসকে গ্রাজানস্কির পূর্বসূরি ক্লাব। ১৯১১ সালে প্রতিষ্ঠিত হওয়ার পর ১. এইচএসকে গ্রাজানস্কি ১৯৪৪ সালে নিষিদ্ধ হয় এবং নতুন প্রতিষ্ঠিত দিনামো জাগরেব দ্বারা প্রতিস্থাপন হয়। এই ক্লাবটি তাদের সকল হোম ম্যাচ স্তাদিওন মাকসিমিরে খেলে। ক্লাবটি ক্রোয়েশীয় ফুটবলের সবচেয়ে সফল ক্লাব, ক্লাবটি ২০টি ক্রোয়েশীয় ফুটবল লীগের শিরোপা, ১৫টি ক্রোয়েশীয় ফুটবল কাপ এবং ৬টি ক্রোয়েশীয় ফুটবল সুপার কাপ জয়লাভ করেছে। এই ক্লাবটি তার পুরো সময় শীর্ষ স্তরের লীগে খেলেছে।
বার্লিন মসজিদ

<nowiki> </nowiki>বার্লিন মসজিদ (জার্মান: "Berliner Moschee, Wilmersdorfer Moschee, Ahmadiyya Moschee") জার্মানির বার্লিনের ব্রেইনের স্ট্রাসেতে অবস্থিত। এই মসজিদের নকশা করেছেন কে এ হারম্যান এবং ১৯২৩ হতে ১৯২৫ সালের মধ্যে এই মসজিদটি নির্মাণ করা হয়েছে। বার্লিন মসজিদের উচু দুটি মিনার দ্বিতীয় বিশ্বযুদ্ধে প্রচুর ক্ষয়ক্ষতির সম্মুখীন হয়েছিল। দুটি মিনার ১৯৯৯/২০০১ সালে পুনর্নির্মাণ করা হয়েছিল। 
১৯২৩ সালের আগস্ট মাসে ভিত্তি প্রস্তর স্থাপন করা হয়েছিল এবং মসজিদটি ১৯২৫ সালের এপ্রিল মাসে আনুষ্ঠানিকভাবে উদ্বোধন করা হয়েছিল। 
এই মসজিদটি মুঘল স্থাপত্য শৈলীতে নির্মাণ করা হয়েছে, যা উক্ত সময়ের আকর্ষণীয় ভবনগুলো নকশা প্রতিফলিত করে। এর মধ্যে একটি নকশা হচ্ছে স্থপতি পিঁয়াজ গম্বুজে পেস্টেল রঙের ব্যবহার। এটি ভবনটি মুঘল সাম্রাজ্যের সমাধির সাথে অনেক মিল রয়েছে। শুধু তাই নয়, ভবনে দেখা প্রতিসাম্য তাজমহলের প্রতিচ্ছবিও প্রতিফলিত করে। মসজিদের পাশেই মসজিদের ধর্মীয় প্রধান ইমামের বাসস্থান। ইমামের বাসভবনটি হচ্ছে দুটি দোতলা একটি ভবন। 
লাহোর আহমদিয়া আন্দোলনের (আহমদিয়া আঞ্জুমান ইশাহাতে ইসলাম লাহোর) মালিকানাধীন মসজিদ। 
১৯০০-এর দশকে মসজিদটি নির্মাণের পূর্বে জার্মানিতে ইসলামের যে ছোট প্রভাব ছিল তার কারণে, বার্লিন মসজিদটির পূর্বে বার্লিনের বাইরে নির্মিত একটি ছোট কাঠের কাঠামো নির্মিত হয়েছিল, যা ১৯২৩ সালে ধ্বংস করা হয়েছিল। এর খুব অল্প সময়ের পরে, লাহোর আহমদিয়া আন্দোলন করা হয়েছিল, যার ফলে জার্মানিতে একটি মসজিদ নির্মাণের প্রয়োজনীয়তা দেখা দিয়েছিল। দ্বিতীয় বিশ্বযুদ্ধে রুশ সৈন্যদের আক্রমণের কারণে বার্লিন মসজিদের উঁচু মিনার ব্যাপকভাবে ক্ষতিগ্রস্ত হয়েছিল। শুধু মিনারগুলিই ক্ষতিগ্রস্ত হয়নি, এর সাথে গম্বুজটিও ক্ষতিগ্রস্ত হয়েছিল। ভবনটি পুনরুদ্ধারের জন্য বার্লিন স্মৃতিসৌধ বিভাগের তহবিল প্রাপ্তির পরে, মসজিদটি ১৯৫২ সালে পুনরায় চালু করা সম্ভব হয়েছিল।
মোহাম্মাদ জাকারিয়া

মোহাম্মাদ জাকারিয়া আন্তর্জাতিক কোরআন প্রতিযোগিতায় বারংবার বিজয়ী বাংলাদেশি কুরআন মুখস্তকারী। তিনি ২০১৪ সালে সর্বোচ্চ সুন্দর কোরআন তেলওয়াতকারী হিসেবে মিশরে আন্তর্জাতিক "পবিত্র কোরআন পদক" প্রাপ্ত হাফেজ। ২০১৫ সালে দুবাইয়ে অনুষ্ঠিত আন্তর্জাতিক কোরআন প্রতিযোগিতায় হিফজে তৃতীয় ও ক্বিরাতে প্রথম স্থান লাভ করেন।
মোহাম্মাদ জাকারিয়া ১ সেপ্টেম্বর ২০০২ সালে মানিকগঞ্জের হরিরামপুর উপজেলার ইসলামপুর গ্রামে তার নানা বাড়ীতে জন্মগ্রহণ করেন, তার দাদা বাড়ী ভোলা জেলার চরফ্যাশন উপজেলায়। তিনি মাত্র আড়াই বছরে পবিত্র কুরআনের ৩০ পারা মুখস্থ করতে সক্ষম হন, এবং ২০১১ সালে কাতারে অনুষ্ঠিত আন্তর্জাতিক কোরআন প্রতিযোগিতায় অংশগ্রহণ করে মাত্র ৯ বছর বয়সে আন্তর্জাতিক স্বীকৃতি লাভ করেন।
মোহাম্মাদ জাকারিয়া বর্তমানে আন্তর্জাতিক ইসলামী বিশ্ববিদ্যালয় চট্টগ্রাম
-এ কুরআনিক বিজ্ঞান ও ইসলামি বিভাগে মাস্টার্সে অধ্যায়নরত আছেন। মোহাম্মদ জাকারিয়া গুলশান সেন্ট্রাল মসজিদে খতমে তারাবি, এবং বায়তুল মোকাররম জাতীয় মসজিদে রমজানের শেষ দশকে ‘কিয়ামুল লাইল’-এর ইমামতি করে আসছেন,একই সঙ্গে তিনি ঢাকার যাত্রাবাড়ীতে অবস্থিত মাহাদু উলুমিল কুরআন মাদ্রাসায় পরিচালক হিসেবে দায়িত্ব পালন করছেন।
মোহাম্মাদ জাকারিয়া ২০১১ সালে কাতারে অনুষ্ঠিত ক্বিরাত প্রতিযোগিতায় চতুর্থ স্থান। ২০১৩ সালে জর্দানে আন্তর্জাতিক হিফজুল কোরআন প্রতিযোগিতায় তৃতীয় স্থান। ২০১৪ সালে মিশরে অনুষ্ঠিত আন্তর্জাতিক হিফজুল কোরআন প্রতিযোগিতায় প্রথম স্থান। ২০১৬ সালে কুয়েতে আন্তর্জাতিক হিফজুল কোরআন প্রতিযোগিতায় চতুর্থ স্থান অর্জন করে। একই বছর বাহরাইনে অনুষ্ঠিত আন্তর্জাতিক কুরআন প্রতিযোগিতায় হিফজ ও ক্বিরাতে প্রথম স্থান অর্জন করে। ২০১৭ সালে সুদানে আন্তর্জাতিক হিফজুল কোরআন প্রতিযোগিতায় হিফজ ও তাফসির বিভাগে ৪র্থ স্থান অর্জন করে। ২০১৯ সালে সৌদি আরবে অনুষ্ঠিত আন্তর্জাতিক হিফজুল কোরআন প্রতিযোগিতায় সান্ত্বনা পুরস্কার অর্জন করে। এছাড়াও তিনি বাংলাদেশের বিভিন্ন হিফজ ও ক্বিরাত প্রতিযোগীতায় সুনামের সাথে উত্তীর্ণ হন।২০২৩ সালে ইন্দোনেশিয়া কালিমানতানে অনুষ্ঠিত আন্তর্জাতিক হিফজুল কুরআন প্রতিযোগিতায় দ্বিতীয় স্থান।
দেউরী জনগোষ্ঠী

দেউরী () হল বৃহৎ অসমীয়া জাতি-এর অন্তর্গত একটি জনগোষ্ঠী। এই জনগোষ্ঠীর লোকদের প্রধানভাবে আসাম, অরুণাচল প্রদেশ এবং নাগাল্যান্ডে পাওয়া যায়। তাঁরা প্রধানভাবে অসমীয়া ভাষা এবং তিব্বতীয় বার্মা ভাষা ব্যবহার করেন। প্রায় ২ লক্ষ্যেরও অধিক দেউরী জনগোষ্ঠীর লোক ব্রহ্মপুত্র নদীর কাছের উপত্যকায় বসবাস করেছে। 
'দেউরী' শব্দের উৎপত্তি প্রধানভাবে "দেব" নামের থেকে হয়েছে বলে অনুমান করা হয়। এই নাম সম্পর্কে একটি কিম্বদন্তি আছে। "প্রবাদ আছে যে, এসময়ের মহামায়া তাম্রশ্বরী গোঁসাঁনী তাঁর মায়া ছলনার শক্তি প্রকাশ করে জগতের কল্যাণ সাধনার্থে শিলারূপে দিবাং নদীতে ভেসে ছিলেন। তাকে দেখে ভীষ্মক রাজা 'হেন্দুবান'-এর দেশস্থ লোককে আনিয়ে মহামায়ার শিলারূপিনী দেবীমূর্তিটি যথাস্থানে আনতে আদেশ করেন। তাঁরাও দেবীমূর্তিকে তার থেকে নিতে পারল না। শেষে নিরুপায় হয়ে তিনি ঢোল পিটিয়ে লোকেদের জানিয়ে দিলেন যে, যে দেবীমূর্তিকে নিয়ে যাবে তাঁকে তাঁর রাজপুরোহিত হয়ে বিখ্যাত বুঢ়া-বুঢ়ী, বলিয়া বাবা এবং তাম্রেশ্বরী মন্দিরের পূজারী হবে। এই কথা প্রচার হওয়ার সাথে সাথে নানান জাতির মানুষ এসে মূর্তি আনতে চেষ্টা করায় এমন হয়ে পড়ল যে কুড়ি-পঁচিশজন মানুষ থাকা স্থান থেকে নড়াচড়া করতে পারলেন না। অবশেষে চারজন চুভিজাই গা ধুয়ে শুচি-সংযত হয়ে মাতাকে স্তুতি মিনতি করে তাঁদের অত্যন্ত পরিশুদ্ধ এবং পবিত্র অন্তরের সমবেত প্রার্থনাবাণী দেবীর অন্তর প্রবেশ করল। দেবী মূর্তি হালিজালি আপনা আপনি জায়গায় গেল। তখন সেই চারজন চুতীয়া দেবী মূর্তি গোঁসাঁনীকে দোলাতে তুলে নিয়ে গিয়ে তাম্রেশ্বরী মন্দিরে রাখলেন। তখন থেকে এই চারজনকে চুতীয়াদের রাজপুরোহিত করা হয় এবং এদের দেউরী বলা হয়। কারণ 'সর্বভূতে অবস্থিতা পূর্ণব্রহ্মরূপী এই অতি প্রাকৃত বা অতিজাগতিক মহাশক্তিকে উপাসনা করা সকলেই দেউরী।
দেউরীদের প্রধান খেল বা ফৈদ চারটি। সেগুলি হচ্ছে-
দেউরীদের পাটের গঞা ফৈদটি বর্তমান গবেষণার বিষয় হয়ে পড়েছে। কারণ এই ফৈদর লোকরা বিভিন্ন স্থানে বিভিন্ন ধরনে বিলীন হয়ে বিক্ষিপ্ত হয়ে থাকার প্রমাণ পাওয়া গিয়েছে। দেউরীদের চারটি ফৈদর নাম স্থানবাচক বলা যায়। অতীতে কুণ্ডিল রাজ্যে দিবং নদীর পারে বাস করা ফৈদকে দিবঙীয়া, টেঙাপনী নদীর পারে বসতি করা ফদৈকে টেঙাপনীয়া, বরনদীর পারে বাস করা ফৈদকে বরগীঞা এবং পাট শদিয়াতে বাস করাদের পাটের গঞা বলা হত। দেউরী জনগোষ্ঠীর এই চারটি প্রধান খেল বা মুখ্যফৈদর সংশ্লিষ্ট লোকরা পুনরায় কয়েকটি উপফৈদ বা উপখেলে বা উপগোত্রে বিভক্ত হয়ে আছে।
দেউরীরা গ্রাম করে চাংঘরে বাস করার প্রথা অতি পুরানো কাল থেকে চলে আসছে। কাঠের জখলায় উঠে ঘরে ঢুকে প্রথমে পাওয়া যায় সুবচনী কোঠালি। এই কোঠালিটি গৃহ দেবতার নামে রাখা হয়। অবশ্য দিবঙীয়া এবং বরগঞা খেলের মধ্যে এই সুবাচনী কোঠালি রাখার প্রথাটি নেই। ঘরের এমাথা থেকে সেমাথা পর্যন্ত একটি দীর্ঘ বাট রাখা হয়। সমুখের দরজা দিয়ে ঢুকে এই দীর্ঘ বাট দিয়ে ঘরের অনেকগুলি কোঠালিতে প্রবেশ করার ব্যবস্থা থাকে। একেবারে ওমাথায় থাকে রন্ধনশালা। রন্ধনশালের কাছে থাকে ঘরের প্রধান বা পিতা-মাতার কোঠা। এই প্রধানের কোঠাতে পরিবারের অনেকগুলি পুরুষ একসাথে বসে খাওয়া-দাওয়া করেন। বেতের এক বিশেষ পদ্ধতিতে নির্মিত 'মেহেঙা' নামের সরঞ্জামের উপর ভাতের কাঁহী রেখে ভাত খাওয়ার নিয়ম। মহিলাদের রন্ধনশালায় ভোজন করার নিয়ম চলে আসছে।
দেউরীরা সাধারনত কৃষিজীবী। তাঁদের জীবিকার প্রধান উপায়ই হচ্ছে কৃষি। বিশেষকরে ধান, মাষ, সরিষা, আলু, কচু, শাক-পাতা ইত্যাদি চাষের উপর নির্ভর করেই তাঁরা জীবিকা নির্বাহ করেন। কপাহ চাষ তাঁদের পরম্পরাগত চাষ। মহিলা এবং গাভরুরা আহু চাষে বন সাফাই করার চেয়ে কার্পাস চাষে বন সাফাই করার উপর গুরুত্ব দিয়েছিলেন। এদের সামান্য অংশই চাকরি করে জীবন নির্বাহ করলেও এরা সাধারণত কৃষিকর্ম করেন।
দীপিকা সিং

দীপিকা সিং (জন্ম: ২৬ জুলাই, ১৯৮৯) একজন ভারতীয় টেলিভিশন অভিনেত্রী। তিনি স্টার প্লাসের ধারাবাহিক "দিয়া অর বাতি হাম"-এ সন্ধ্যা চরিত্রে অভিনয় করার জন্য পরিচিত।
দীপিকা সিংয়ের জন্ম ১৯৮৬ সালের ২৬ জুলাই দিল্লীতে একটি রাজপুত পরিবারে। তার তিন ছোট ভাইবোন রয়েছে - দুই বোন এবং এক ভাই।
দীপিকা পাঞ্জাব টেকনিক্যাল ইউনিভার্সিটিতে মার্কেটিং বিষয়ে স্নাতকোত্তর অর্জন করেছেন।
দীপিকা ২০১১ সালে স্টার প্লাসের জনপ্রিয় ধারাবাহিক "দিয়া অর বাতি হাম"-এ সন্ধ্যা কোঠারি চরিত্রে অভিনয় দিয়ে টেলিভিশনে অভিষেক করেন। ২০১৬ সালের সেপ্টেম্বর পর্যন্ত ধারাবাহিকটির সম্প্রচার শেষ না হওয়া পর্যন্ত তিনি পাঁচ বছর এই চরিত্রে অভিনয় করেছিলেন। ২০১৮ সালে তাকে "দ্য রিয়েল সোলমেট" নামে একটি ওয়েব ধারাবাহিকে দেখা গিয়েছিল। তিনি ২০১৪ এবং ২০১৯ সালে একতা কাপুরের "বক্স ক্রিকেট লীগের" অংশগ্রহণকারীও ছিলেন। ২০১৯ সালে দীপিকা টেলিভিশন অভিনয়ে পুনরায় ফিরে এসেছিলেন এবং তিনি কালার্স টিভির অতিপ্রাকৃত ধারাবাহিক "কবচ ... মহাশিবরাত্রি"-তে যমজ বোন সন্ধ্যা এবং সাক্ষি পাটবর্ধনের দ্বৈত চরিত্রে অভিনয় করেছিলেন।
দীপিকা তার টেলিভিশন ধারাবাহিকের পরিচালক রোহিত রাজ গোয়েলকে ২০১৪ সালের ২ মে বিয়ে করেছিলেন। ২০১৭ সালের জানুয়ারীতে তিনি গণমাধ্যম এবং তার ভক্তদের কাছে তার গর্ভাবস্থার সংবাদ প্রকাশ করেছিলেন। ২০১৭ সালের মে মাসে তিনি একটি বাচ্চা ছেলের জন্ম দিয়েছিলেম এবং অভিনয় থেকে কিছুটা বিরতি নিয়েছিলেন।
দীপিকা ধ্রুপদী ওড়িশি নৃত্য সম্পর্কে প্রশিক্ষণ নিচ্ছেন।
সুপ্রিয়া আইমান

সুপ্রিয়া আইমান (জন্ম: ১৯ সেপ্টেম্বর, ১৯৯৩) একজন ভারতীয় মডেল এবং সৌন্দর্য প্রতিযোগিতায় শিরোনামধারী। তিনি "গ্লামানন্দ মিস ইন্ডিয়া ইন্টারন্যাশনাল ২০১৫" এর মুকুটবিজয়ী হয়েছিলেন এবং জাপানের টোকিওতে অনুষ্ঠিত "মিস ইন্টারন্যাশনাল ২০১৫" এর প্রতিযোগিতায় তিনি ভারতের প্রতিনিধিত্ব করেছিলেন। তিনি প্যানাসনিক সংগঠন কর্তৃক "প্যানাসনিক বিউটি অ্যাম্বাসেডর অব দ্য ইয়ার ২০১৫" এবং মিস ইন্টারন্যাশনাল প্যাজেন্ট-এ মিস জাপান ট্যুরিজম এন্ড ইন্টারন্যাশনাল কালচারাল অ্যাসোসিয়েশন কর্তৃক "মিস ভিজিট জাপান ট্যুরিজম অ্যাম্বাসেডর" খেতাবে ভূষিত হন। সুপ্রিয়া আইমান ২০১৮ সালে দক্ষিণ কোরিয়ার সিউলে অনুষ্ঠিত এশিয়া মডেল ফ্যাস্টিভালে মডেলিং শিল্পে তার অবদানের জন্য "এশিয়া স্টার মডেল অ্যাওয়ার্ড"-এ ভূষিত হয়েছিলেন। তিনি একজন বৈমানিক প্রকৌশলী এবং পদার্থবিজ্ঞানে স্নাতক সম্মান ডিগ্রিধারী।
সুপ্রিয়া বিহার রাজ্যের রাজধানী পাটনায় জন্মগ্রহণ করেছিলেন। বিদ্যা মন্দির স্কুলে পড়াশোনা করার পরে তিনি কলকাতায় চলে আসেন এবং মেকানিকাল ইঞ্জিনিয়ারিংয়ের জন্য ইনস্টিটিউশন অব ইঞ্জিনিয়ার্স-এ যোগদান করেছিলেন, পরে তিনি ইন্ডিয়ান ইনস্টিটিউট অব অ্যারোনটিক্স-এ এয়ারক্রাফ্ট মেইনটেনেন্স ইঞ্জিনিয়ারিং পড়েছিলেন। মডেলিং পেশা এবং সুন্দরী প্রতিযোগিতা ছাড়াও ২০০৮ সালে অনুষ্ঠিত সিডব্লিউজেসি "(কেন্দ্রীয় পশ্চিম বিচার কেন্দ্র)" পরীক্ষায় তিনি সর্বভারতীয় প্রবেশিকায় শীর্ষস্থান অধিকারী ছিলেন। তিনি পদার্থবিজ্ঞানে স্নাতক সম্মান ডিগ্রী অর্জন করেছিলেন। এছাড়াও সুপ্রিয়া কত্থক নৃত্যে ডিপ্লোমা ডিগ্রী করেছিলেন, যেমন তিনি ভারতের একজন চমৎকার কত্থক নৃত্যশিল্পীও ছিলেন।
সুপ্রিয়া ২০১২ সাল থেকে মডেলিং করেছিলেন এবং লাকমে ফ্যাশন উইক, ম্যাডাম স্টাইল উইক, ব্লেন্ডার্স প্রাইড বেঙ্গালুরু ফ্যাশন উইক, চেন্নাই ইন্টারন্যাশনাল ফ্যাশন উইক, ভলভো কয়ম্বাটোর ফ্যাশন উইক এবং গীতাঞ্জলি গ্রুপের হয়ে রানওয়েতে হেটেছিলেন। এছাড়াও তিনি কিংফিশার আল্ট্রা ফ্যাশন ট্যুর, আন্তর্জাতিক রত্ন এবং জুয়েলারী শো, রানওয়ে শোকেস, ফেমিনা (ভারত) শোকেস, টাইমস ওয়েডিং ফ্যাশন ফিয়েস্টা, গালানি ফ্যাশন শো, আইএনআইএফডি, লখোটিয়া ইনস্টিটিউট অফ ফ্যাশন অ্যান্ড ডিজাইন, কাশ ফ্যাশন শো, আইডিটি এবং টেকনোটেক্স এর অংশ হয়েছিলেন। তিনি ডিজাইনার অগ্নিমিত্রা পাল, এডি সিং, রকি স্টার, গ্যাভিন মিগুয়েল, অনিতা ডংরে, জেমস ফেরেরিরা, তরুণ ও তেজাস, মেবাজ, হরি আনন্দ, মমতাজ খান, মনোবিরাজ খোসলা, সুমিত দাশ গুপ্ত, অনিতা রেড্ডি, অভিষেক দত্ত, ময়ূর গালানির, জয়া মিশ্র সহ আরো অনেকের সঙ্গে কাজ করেছিলেন।
২০১৪ সালের অক্টোবরে জাপানের টোকিওতে অনুষ্ঠিত মিস ইন্টারন্যাশনাল ২০১৫- তে ভারতের প্রতিনিধিত্ব করার জন্য গ্লামানন্দ সুপার মডেল ইন্ডিয়া তাকে নির্বাচিত করেছিলেন। তিনি মিস ইন্টারন্যাশনাল ভারত হিসাবে ঝাটালেকা মালহোত্রার স্থলাভিষিক্ত হন।
তিনি ১৬ অক্টোবর থেকে ৫ নভেম্বর জাপানের টোকিওতে অনুষ্ঠিত মিস ইন্টারন্যাশনাল ২০১৫ সুন্দরী প্রতিযোগিতাতায় ভারতের প্রতিনিধিত্ব করেন এবং প্যানাসনিক সংগঠন কর্তৃক প্যানাসনিক বিউটি অ্যাম্বাসেডর অব দ্য ইয়ার ২০১৫ এবং মিস জাপান ট্যুরিজম এন্ড ইন্টারন্যাশনাল কালচারাল অ্যাসোসিয়েশন কর্তৃক মিস ভিজিট জাপান ট্যুরিজম অ্যাম্বাসেডর খেতাবে ভূষিত হন।
সাক্ষী প্রধান

সাক্ষী প্রধান (জন্ম: ১২ আগস্ট, ১৯৯০) একজন ভারতীয় টেলিভিশন অভিনেত্রী, মডেল এবং ভ্রমণ উপস্থাপক। তিনি ১৮ বছর বয়সে তার কর্মজীবন শুরু করেছিলেন এবং আপাতবাস্তব অনুষ্ঠান "এমটিভি স্প্লিটসভিলা" মরশুম ২ জিতেছিলেন। ২০১৮ সালে ট্র্যাভেলএক্সপি চ্যানেলে সাক্ষী ভ্রমণ অনুষ্ঠান "কিসড বাই দ্য সি: মরিশাস"-এ উপস্থাপনা করেছিলেন। তিনি জি৫ এর ওয়েব ধারাবাহিক "পয়জন"-এ রাণী চরিত্রে অভিনয়ের জন্য পরিচিতি লাভ করেন।
বৌদ্ধ বিহার

বৌদ্ধ বিহার হল বৌদ্ধ ধর্মাবলম্বীদের মঠ। এটি বৌদ্ধ ধর্মের সাথে সম্পৃক্ত একটি গুরুত্বপূর্ণ শিক্ষাপ্রতিষ্ঠান। ভিক্ষুদের বাসস্থান, ধর্মীয় আচারাদি সম্পন্ন ও ধ্যান করার স্থান এবং বৌদ্ধ শিক্ষার কেন্দ্র হিসেবে একে সংজ্ঞায়িত করা যায়। প্রাচীন সংস্কৃত এবং পালি গ্রন্থগুলোতে "বিহার" শব্দটি আনন্দ ভ্রমণ অথবা বিচরণ করার আয়োজনকে বোঝানো হতো। পরবর্তী কালে ধারণাটি স্থাপত্যবিদ্যায় রূপান্তরিত হলে এটি দ্বারা সন্ন্যাসীদের বাসস্থানকে বোঝানো হতো যা আঙিনা দ্বারা সজ্জিত।
বৃদ্ধাশ্রম

বৃদ্ধাশ্রম হ‌লো মূলত বৃদ্ধ নারী-পুরু‌ষের আবাসস্থল। "বৃদ্ধাশ্রম‌কে অ‌নেক সময় ইং‌রে‌জি‌তে "ওল্ড পিপল'স হোম" বা 'অল্ড এজ হোম' বলা হয়, য‌দিও "বৃদ্ধ‌দের বাসস্থান" বোঝা‌নো হয়। এ‌টি হ‌চ্ছে বয়স্ক‌দের আবাসন ব‌্যবস্থা। সাধারণত সেখা‌নে থাকা প্রত্যেককে বা প্রত্যেক দম্পতি এক‌টি ক‌রে ঘর বা রুম স‌্যুট পায়। ভবন‌টি‌র ম‌ধ্যেই তা‌দের জন‌্য অ‌তি‌রিক্ত ব‌্যবস্থাপনা প্রদান করা হয়, যার ম‌ধ্যে খাবার, এক‌ত্রিত হওয়া, চিত্ত‌বি‌নোদন এবং কিছু প্রকা‌রের স্্বাস্থ্য ও অসুস্থতাজ‌নিত সেবা প্রদান। বৃদ্ধাশ্রমে থাকার স্থান ভাড়ার ভি‌ত্তি‌তে পাওয়া যায় অথবা অ‌্যাপার্টমেন্ট‌ে‌র ম‌তো, কন্ডো‌মিয়া‌মের ম‌তো একই ভি‌ত্তি‌তে সেখা‌নে তা চিরস্থায়ীভা‌বে ক্রয় করা যায়।
বৃদ্ধাশ্রম এবং না‌র্সিং হ‌ো‌মের ম‌ধ্যে পার্থক‌্য মূলত মূলত প্রদত্ত চি‌কিৎসা সেবার মা‌নের ক্ষে‌ত্রে।বেৃদ্ধাশ্রম থে‌কে ব‌্যা‌তিক্রম, অবসরপ্রাপ্ত সম্প্রদায়ে‌ বসবাসের সাধারণত পৃথক এবং স্বতন্ত্র বা‌ড়ি থা‌কে।
চিকিৎসা বিজ্ঞানের বি‌ভিন্ন উন্নতির ফলে মানু‌ষের গড় আয়ু বৃ‌দ্ধি পাওয়ায় সমগ্র বিশ্ব‌ে বৃদ্ধ‌দের সংখ‌্যা বৃ‌দ্ধি পে‌য়ে‌ছে। তাই, এ শতা‌ব্দি‌কে কেউ কেউ বার্ধক্যের ব‌লেও অ‌ভি‌হিত ক‌রে‌ছেন। বাংলা‌দে‌শও এর ব‌্যতিক্রম নয়। বাংলাদেশের অধিকাংশ প্রবীণ ব‌িদ্ধ সাধারণত পরিবারে বাস করে‌ন এবং তাদের ভরণপোষণ, চিকিংসা ইত্যাদির দা‌য়িত্ব সন্তান গ্রহণ ক‌রে। কিন্তু সামাজিক, মানসিক ও অর্থনৈতিক পরিবর্তনের কার‌ণে বর্তমা‌নে যৌথ পরিবার ভাঙ্গে যা‌চ্ছে, যার ফ‌লে বৃদ্ধরা তাদের সব থে‌কে গুরুত্বপূর্ণ অধিকার তথা আশ্রয় এবং বাসস্থনের অ‌ধিকার অ‌নি‌শ্চিত হ‌য়ে পড়‌ছে। একটি জরিপে দেখা যায় যে, বাংলাদেশের শতকরা ৮৮ শতাংশ বৃ‌দ্ধের এক বা একা‌ধিক সন্তান বাইরে থাকে। অর্থাৎ, তা‌দের সাথে তা‌দের পিতামাতার যোগাযোগ খুব তেমন একটা নেই। এর ফ‌লে বৃদ্ধরা আর্থ-সামাজিক সমস্যায় ভূগ‌তে পা‌রেন। শতকরা ২০ জন, দ‌রিদ্র প্রবীন‌দের শতকরা ৩৭ জন একাকী থাকেন অথবা স্বামী-স্ত্রী এক সঙ্গে থাকে।
বর্তমান সরকার কর্তৃক প্রবীণদের জন্য বয়স্ক ভাতা চালু করা হ‌য়েছে এবং এ‌টির আওতায় ১৭ লাখ দরিদ্র প্রবীণ সাহায্য প্রদান করা হ‌চ্ছে। এছাড়া, সরকার কর্তৃক সহায় সম্বলহীন প্রবীণদের জন্য ৬টি বিভাগে ৬টি বৃদ্ধাশ্রম প্রতিষ্ঠিত হ‌য়ে‌ছে এবং বেসরকারি পর্যায়ে বৃদ্ধাশ্রম চালু করার উদ্যোগও গৃহীত হয়েছে। ঢাকা এবং অন্যান্য শহরে বেসরকারি উদ্যোগে বেশ কিছু বৃদ্ধাশ্রম প্রতি‌ষ্ঠিত হ‌য়ে‌ছে কিন্তু অনেক সময় দেখা যায় বৃদ্ধাশ্রমগুলোতে প্রবীনরা থা‌কে না।
এমতাবস্থায় থেকে তাদের সাহায‌্য করতে হলে দেশে যথেষ্ট সংখ্যক প্রয়োজন। বাংলাদেশের প্রবীন‌দের জন‌্য বৃদ্ধাশ্রম সংখ্যা চাহিদার অনুপাতে বেশ কম। সমাজকল্যাণ মন্ত্রণালয়ের অর্থায়নে ঢাকার আগারগাঁওয়ে একটি বৃদ্ধাশ্রম নির্মাণ করা হয়। ফরিদপুরে 'অরুণিমা' নামক আরেক‌টি বৃদ্ধাশ্রম নির্মাণ করা হয়েছে। বেসরকারি পর্যায়ে বেশ ক‌য়েবক‌টি বিদ‌্যাশ্রম র‌য়েছে, যার এক‌টি গাজীপুরে, এবং বরিশালে আদর্শ নিবাস বৃদ্ধাশ্রম নামে একটি অবস্থিত। এছাড়াও বেসরকারি উদ্যোগে বাংলাদেশের বিভিন্ন জায়গায় বেশ ক‌য়েক‌টি বৃদ্ধাশ্রম নি‌র্মিত হ‌য়ে‌ছে।
স্ক্রিন র‍্যান্ট

স্ক্রিন র‍্যান্ট অনলাইন ভিত্তিক একটি বিনোদন সংবাদের ওয়েবসাইট যা ২০০৩ সালে চালু হয়। সাইটটি টেলিভিশন, চলচ্চিত্র, ভিডিও গেম এবং চলচ্চিত্রের তত্ত্বগুলি নিয়ে সংবাদ প্রকাশ করে। ভিক হোলট্রেম্যান নামক ব্যক্তি কর্তৃক এটি চালু হয়েছিল এবং এটির মূল সদরদপ্তর ছিল ইউটার অগডেনে।
স্ক্রিন র‍্যান্ট আস্তে আস্তে তাঁদের কভারেজ বৃদ্ধি করে, যার মধ্যে রয়েছে লস অ্যাঞ্জেলস, নিউ ইয়র্ক চলচ্চিত্র উৎসব এবং স্যান ডিয়েগো কমিক-কন প্যানেলসহ বিভিন্ন লাল গালিচা ইভেন্টগুলির সংবাদ প্রকাশ।
২০১৫ সালে, ভালনেট, ইনক. নামক মন্ট্রিয়ল ভিত্তিক একটি অনলাইন মিডিয়া প্রকাশক স্ক্রিন র‍্যান্টকে অধিগ্রহণ করে।
লালবুক ডুবুরি হাঁস

লালবুক ডুবুরি হাঁস (বৈজ্ঞানিক নাম: "Mergus merganser") (ইংরেজি Red-breasted erganser) Anatidae পরিবারের অন্তর্গত Mergus গণের অন্তর্ভুক্ত এক প্রজাতির হাঁস।
একটি প্রাপ্তবয়স্ক লালবুক ডুবুরি হাঁস ৫১-৬২ সেমি লম্বা।পাখার দৈর্ঘ্য প্রায় ৭০-৮৬ সেমি। পুরুষের হাঁসের মাথায় সবুজ চকচকে পালক থাকে। এদের গলা রং সাদা এবং বুকের রং বিবর্ণ। এবং স্ত্রী হাঁসের মাথার পালক ধূসর ও বুকের রং বিবর্ণ।
লালবুক ডুবুরি হাঁস ডুব দিয়ে পানির তলে সাঁতার কাটে।এরা খাদ্য হিসাবে ছোট মাছ ,জলজ পোকামাকড় ও ব্যাঙ খায়।
লালবুক ডুবুরি হাঁসের প্রজনন কেন্দ্র উত্তর আমেরিকা, গ্রিনল্যান্ড, ইউরোপও জুড়ে মিঠা পানির হ্রদ এবং নদীতে।
বৈশ্বিক অবস্থা ন্যূনতম বিপদগ্রস্ত এবং বাংলাদেশের অবস্থায় অনিশ্চিত ও অনুমান নির্ভর।কেবলমাত্র দুইটি তালিকায় বাংলাদেশের পাখি বলে উল্লিখিত, দক্ষিণ এশিয়ায় পাখিটি অনিয়মিত ও এ প্রজাতি বাংলাদেশে দেখার আর কোন রেকর্ড নেই।
জি. এইচ. ডি সিলভা

জি. এইচ. ডি সিলভা (জন্মঃ ৩১ মে ১৯৪০) যিনি গেরি ডি সিলভা নামেও পরিচিত শ্রীলঙ্কা সেনাবাহিনীর একজন অবসরপ্রাপ্ত জেনারেল। তিনি শ্রীলঙ্কা সেনাবাহিনীর ১৩তম কমান্ডার ছিলেন, অবসরপ্রাপ্তির পর তিনি পাকিস্তানে শ্রীলঙ্কার রাষ্ট্রদূত হিসেবে নিয়োগ পান।
গেরির বাবাও শ্রীলঙ্কা সেনাবাহিনীতে ছিলেন তবে তিনি ওয়ারেন্ট অফিসার ছিলেন, গেরিরা ছিলেন পাঁচ ভাই বোন। গেরি সেন্ট জোসেফ কলেক, কলম্বোতে পড়েছিলেন। কলেজে গেরি ওয়াটার পোলো এবং সাঁতার খুব ভালো করে পারতেন।
১৯৬০ সালের ৬ মে তারিখে গেরি ক্যাডেট হিসেবে ব্রিটেনের রয়্যাল মিলিটারি একাডেমী, স্যান্ডহার্স্টে যোগ দেন, ১৯৬২ সালের ৩ আগস্ট গেরি সেকেন্ড লেফটেন্যান্ট হিসেবে 'সিলন সিনহা রেজিমেন্ট'-এ কমিশন পান, এক বছর তিনি নবগঠিত জেমুনু ওয়াচ রেজিমেন্টে বদলী হন। ১৯৭১ সালে ক্যাপ্টেন ডি সিলভা মোনারাগালা এলাকাতে কাউন্টার ইন্সার্জেন্সী অপারেশনে নিযুক্ত হন, তখন ১৯৭১ সালের সাম্যবাদী রাজনৈতিক দল জেভিপির সশস্ত্র বিদ্রোহ বিরোধী সরকারী অভিযানে সেনাবাহিনীর কাজ চলছিলো, গেরি টাস্ক ফোর্স অ্যান্টি ইলিসিট ইমিগ্রেশনে জেমুনু ওয়াচ রেজিমেন্টের হয়ে কাজ করেন। তিনি পাকিস্তান থেকে জুনিয়র কমান্ড কোর্স এবং ভারতের আর্মি ওয়ার কলেজ থেকে সিনিয়র কমান্ড কোর্স করেন।
১৯৮১ সালে লেফটেন্যান্ট কর্নেল হিসেবে তিনি জাফনাতে অফিসার কমান্ডিং, ট্রুপস হিসেবে দায়িত্ব পালন করেন। এরপর তিনি কমব্যাট ট্রেনিং স্কুলের কমান্ড্যান্ট এবং ইনফ্যান্ট্রি ট্রেনিং স্কুলের প্রথম কমান্ড্যান্ট হিসেবে দায়িত্ব পালন করেন। ১৯৮৫ সালে কর্নেল পদবীতে তিনি কমান্ডার, নর্দার্ন কমান্ড হিসেবে দায়িত্ব পালন করেন। ব্রিগেডিয়ার জি. এইচ. ডি সিলভা জয়েন্ট অপারেশন্স কমান্ডের প্রিন্সিপাল স্টাফ অফিসার, ২ ব্রিগেড গ্রুপের অধিনায়কত্ব এবং ১৯৮৭ সালে ভাদামারাচ্চি সেনা অভিযানে ওভারঅল অপারেশনাল কমান্ডার হিসেবে দায়িত্বে নিয়োজিত ছিলেন। ১৯৮৮ সাল থেকে ১৯৮৯ সাল পর্যন্ত তিনি জেমুনু ওয়াচ রেজিমেন্টের কর্নেল অব দ্য রেজিমেন্ট হিসেবে দায়িত্ব পালন করেন এবং ১৯৮৯ সালে ভারতের ন্যাশনাল ডিফেন্স কলেজ থেকে কোর্স করেন। ভারত থেকে দেশে ফিরে এসে ১৯৯০ সালের জানুয়ারীতে তিনি নবগঠিত ৩ ডিভিশনের অধিনায়ক এবং পরে ২ ডিভিশনের অধিনায়কের দায়িত্ব পান। এরপর তিনি শ্রীলঙ্কা সেনাবাহিনীর ভলান্টারিয়ার ফোর্সের কমান্ড্যান্ট এবং সেনাবাহিনীর চীফ অব স্টাফ হিসেবে দায়িত্ব পালন করেন।
১৯৯৪ সালের ১ জানুয়ারী তিনি সেনাবাহিনী কমান্ডারের দায়িত্ব পান। তিনি সেনা কমান্ডার থাকাকালীন মেজর জেনারেল রোহণ দালুওয়াত্তের নেতৃত্বে শ্রীলঙ্কা সেনাবাহিনী এলটিটিইর বিরুদ্ধে 'অপারেশন রিভিরেসা' নামের সামরিক অভিযান পরিচালনা করে। ১৯৯৬ সালের ৩০ এপ্রিল গেরি সেনাবাহিনী থেকে অবসরে যান এবং রোহণ দালুওয়াত্তে তার স্থলাভিষিক্ত হন।
অওরত মার্চ

অওরত মার্চ () হল আন্তর্জাতিক নারী দিবস পালনের জন্য ইসলামাবাদ, করাচি, লাহোর, মুলতান, পেশোয়ার এবং কোয়েটার মতো পাকিস্তানের শহরগুলিতে একটি বার্ষিক সামাজিক-রাজনৈতিক পদযাত্রা। আন্দোলনটির উদ্দেশ্য হচ্ছে পাকিস্তানের সমাজের নারীদের সর্বপ্রকার স্বাধীনতা আদায় করা, আন্দোলনে শুধু নারীরা নয়, কিছু পুরুষেরাও জড়ান যারা মূলত নারীবাদের সমর্থক এবং পুরুষতন্ত্রবাদের বিরোধিতা করেন।
আন্দোলনে অধিকাংশ নারীদেরই শার্ট-প্যান্ট পরে রাস্তায় নামতে দেখা গেছে যারা নারীদের পোশাকের স্বাধীনতারও বিভিন্ন প্ল্যাকার্ড বার্তা বহন করে চলেন। নারীরা পাকিস্তানের সমাজে স্বাধীন ভাবে চলাফেরা করার অধিকার সহ প্রেম-ভালোবাসার নিজস্ব স্বাধীনতাও চান, তারা বিয়ের করার ক্ষেত্রেও নিজেদের স্বাধীনতা পাবার জন্য আন্দোলন করেন, আন্দোলনের অন্যান্য দাবীগুলোর মধ্যে রয়েছে সন্তান না নেবার ইচ্ছা এবং কর্মজীবী হয়ে বেকার পুরুষকে বিয়ে করার অধিকার।
পাকিস্তানের সমাজে চলা সম্মান রক্ষার্থে হত্যা এবং যৌন হয়রানির অবসানও অওরত মার্চের আন্দোলনকারীদের অন্যতম প্রধান দাবী। পাকিস্তানের সমাজে যুগ যুগ ধরে চলা নারী-পরাধীনতা এবং নারীদের পুরুষদের দ্বারা যৌন-ব্যবহারের বিরুদ্ধ চিন্তা থেকেই এই আন্দোলনের সূত্রপাত হয়েছিলো, যদিও আন্দোলনকারী নারীরা যৌনতার পুরোপুরি বিরোধিতা করেননা।
অন্যায় অবিচার

অন্যায় অবিচার ১৯৮৫ সালে শক্তি সামন্ত পরিচালিত বাংলা ভাষার ইন্দো-বাংলাদেশের একটি পূর্ণদৈর্ঘ্য চলচ্চিত্র। ছবিটিতে মুখ্য অভিনয় করেছেন মিঠুন চক্রবর্তী, রোজিনা এবং উৎপল দত্ত অভিনীত। সেকন্দার আলী নামের এক বাশিঁ বাদক এই ছবির গল্প কার ছিলেন। পরবর্তীতে তার নাম কর্তন করা হয়।
সমস্ত গানের কথা রচনা করেছেন গৌরীপ্রসন্ন মজুমদার এবং সংগীত পরিচালনা করেছেন আরডি বর্মণ।
মাহমুদ মসজিদ, হাইফা

মাহমুদ মসজিদ (আরবি: مسجد محمود, হিব্রু: מסגד האחמדים) ইসরায়েলের হাইফার কাবাবীর একটি মসজিদ। এটি ১৯৭০ এর দশকের শেষদিকে আহমদীয়া মুসলিম সম্প্রদায় দ্বারা নির্মিত হয়েছিল।
মাহমুদ মসজিদটি ১৯৩১ সালে বা ১৯৭০ এর দশকে কার্মেল পর্বতে নির্মিত হয়েছিল। এটি প্রতিশ্রুত মশীহ মির্জা বাশির-উদ-দ্বীন মাহমুদ আহমদের দ্বিতীয় খলিফার নামঅনুসারে নামকরণ করা হয়েছে, আহমদিয়া মুসলিম সম্প্রদায়ের প্রতিষ্ঠাতা পুত্র, যিনি "প্রতিশ্রুত সংস্কারক" হিসাবেও পরিচিত।
মসজিদে দুটি সাদা মিনার রয়েছে যা ৩৫ মিটার লম্বা কাছাকাছি উপত্যকাগুলিতে আবাসিক প্রতিবেশগুলির আকাশ লাইনে আধিপত্য বিস্তার করে। মসজিদটি নির্মাণের জন্য স্থানীয় আহমদিয়া সম্প্রদায়ের সদস্যরা অর্থায়ন করেছিলেন, যা জেরুজালেমের নিকটবর্তী নিলিন থেকে কাবাবীতে অবস্থিত ।
কাব্বির কার্মিল পর্বতে আহমদী মুসলিম আরব এবং ইহুদিদের মিশ্র গ্রাম।১৯২৮ সালে, বেশিরভাগ বাসিন্দা আহমদিয়া সম্প্রদায়ের অন্তর্ভুক্ত ছিল।
রূপকুমার রাঠোড়

রূপকুমার রাঠোড় (জন্ম ১০ জুন ১৯৭৩) হলেন একজন ভারতীয় নেপথ্য সঙ্গীতশিল্পী। তিনি বলিউড, গুজরাতি, মারাঠি, তামিল, তেলুগু, বাংলা, ওড়িয়া, অসমীয়া, নেপালি ও ভোজপুরি চলচ্চিত্রের গান গেয়ে থাকেন। তিনি শাস্ত্রীয় সঙ্গীতজ্ঞ পণ্ডিত চতুর্ভুজ রাঠোড়ের পুত্র এবং সঙ্গীতশিল্পী বিনোদ রাঠোড় ও সঙ্গীত পরিচালক শ্রাবণ রাঠোড়ের ভাই। তিনি "বর্ডার" (১৯৯৭) চলচ্চিত্রের "সন্দেশে আতা হ্যায়" গানে কণ্ঠ দিয়ে সোনু নিগমের সাথে যৌথভাবে শ্রেষ্ঠ পুরুষ নেপথ্য কণ্ঠশিল্পী বিভাগে ফিল্মফেয়ার পুরস্কারের মনোনয়ন লাভ করেন।
রূপকুমার রাঠোড় 1962 সালের 12ই sep মহারাষ্ট্র রাজ্যের মুম্বইয়ে জন্মগ্রহণ করেন। তার পিতা পণ্ডিত চতুর্ভুজ রাঠোড় ছিলেন একজন শাস্ত্রীয় সঙ্গীতজ্ঞ। তার দুই ভাই শ্রাবণ রাঠোড় সঙ্গীত পরিচালক ও বিনোদ রাঠোড় সঙ্গীতশিল্পী। তার ভাইপো সঙ্গীত পরিচালক যুগল সঞ্জীব-দর্শন।
রূপকুমারের সঙ্গীতজীবন শুরু হয় তবলা বাদক হিসেবে। ১৯৮০-এর দশকে প্রায় সকল গজল শিল্পী তাকে তবলা বাদক হিসেবে নির্বাচন করতেন।
নেপথ্য সঙ্গীতশিল্পী হিসেবে তার অভিষেক ঘটে "অঙ্গার" (১৯৯২) চলচ্চিত্র দিয়ে। পরের বছর তিনি লক্ষ্মীকান্ত-প্যায়ারেলালের সুরে "গুমরাহ" চলচ্চিত্রের "ম্যাঁয় তেরা আশিক হুঁ" গানে কণ্ঠ দেন। "বর্ডার" (১৯৯৭) চলচ্চিত্রের "সন্দেশে আতা হ্যায়" গানটি তার কর্মজীবনের অন্যতম সাফল্য। গানটি ব্যাপক জনপ্রিয়তা লাভ করে এবং এই গানের জন্য তিনি সোনু নিগমের সাথে যৌথভাবে শ্রেষ্ঠ পুরুষ নেপথ্য কণ্ঠশিল্পী বিভাগে ফিল্মফেয়ার পুরস্কারের মনোনয়ন লাভ করেন।
২০০০-এর দশকে তার গাওয়া "বীর-জারা" (২০০৩) চলচ্চিত্রের "তেরে লিয়ে", "আনোয়ার" (২০০৭) চলচ্চিত্রের "মওলা মেরে মওলা", "রব নে বানা দে জোড়ি" (২০০৮) চলচ্চিত্রের "তুঝ মেঁ রব দেখতা হ্যায়" গানসমূহ জনপ্রিয়তা লাভ করে।
রূপকুমার সঙ্গীতশিল্পী সুনালি রাঠোড়কে বিয়ে করেন। সুনালি পূর্বে ভজন শিল্পী অনুপ জালোটার স্ত্রী ছিলেন। রূপকুমার জালোটার বন্ধ ও তবলা বাদক ছিলেন। জালোটার সাথে সুনালির বিবাহবিচ্ছেদের পর রূপকুমার সুনালিকে বিয়ে করেন। এই দম্পতির এক কন্যা রয়েছে, তিনি হলেন রিওয়া রাঠোড়।
আল বাহার মসজিদ

আল বাহার মসজিদ বা মসজিদ আল-বাহর (আরবি: مسجد البحر, (হিব্রু: מסגד הים), যার অর্থ দ্য সি মসজিদ, ইসরায়েলের জাফার প্রাচীনতম বিদ্যমান মসজিদ। এটি সমুদ্র সৈকতের নিকটবর্তী অবস্থান হওয়ার কারণে মৎস্যজীবী ও নাবিকরা অঞ্চলের আশেপাশের বাসিন্দাদের নামাজ পড়েছিল। প্যালেস্তাইন দখলের পর থেকে মুসলমানরা সেখানে প্রবেশ করতে দেওয়া হয়নি। ১৯৪৮ সালে, উপাসনার উদ্দেশ্যে বা এটি দখল ও পরিষ্কার রাখার জন্য নয়।
ভাইরাস পদার্থবিজ্ঞান

" ভাইরাস পদার্থবিজ্ঞান " বিজ্ঞানের একটি শাখা যা জীববিজ্ঞান ও পদার্থবিজ্ঞানের তাত্ত্বিক ধারণা এবং এই শাখার উৎপত্তি হয়েছে পরীক্ষামূলক কৌশল প্রয়োগ করার জন্য। এই শাখা তাপমাত্রা এবং ভাইরাসের কোষের মধ্যে মিথস্ক্রিয়া চালায়।
ভাইরাস পদার্থবিজ্ঞানে সাধারণত গবেষণা করা হয় ভাইরাসের গঠন, কাঠামোগত বৈশিষ্ট্য নিয়ে। এছাড়া আরো গবেষণা করা হয় তাদের সংক্রমণ নিয়ে। ভাইরাস আক্রমণে জনসংখ্যার আক্রান্তের উত্থান তাদের জনসংখ্যা একটি সংক্রমণের উপর গতিবিদ্যা। এবং বিভিন্ন আলিঙ্গনের উত্থান এবং বিবর্তন বৈশিষ্ট্য সমাধান করার জন্য এই বিজ্ঞানের উপর দৃষ্টি নিবদ্ধ করা হয়। এই প্রচেষ্টার সাধারণ লক্ষ্য রয়েছে। লক্ষ্যটি হল একটি মডেল সেট (এক্সপ্রেশন বা আইন) স্থাপন করা। এটা স্থাপন করার ফলে পরিমাণগতভাবে ভবিষ্যদ্বাণীপূর্ণ ভাইরাসের ক্ষমতার সাথে ভাইরাল সংক্রমণ জড়িত সমস্ত প্রক্রিয়ার বিশদ বর্ণনা করা যায়। ভাইরাসের পরিমাণগত বিষয় বোঝার ফলে ভাইরাল সংক্রমণের কোর্স প্রতিরোধ, নির্দেশিকা বা নিয়ন্ত্রণ করার কৌশল বিকাশের সাথে এই বিজ্ঞান যুক্তিযুক্ত করবে না। তবে ভাইরাসের প্রক্রিয়া শোষণ করতে এবং ভাইরাসটি ন্যানোস্কি, উপকরণ এবং জৈব প্রযুক্তির ক্ষেত্রে কাজ করার জন্য এই বিজ্ঞান ব্যবহার করা হয়।
ঐতিহ্যগতভাবে, ভিভো এবং ভিট্রো ছিল পরীক্ষা করার জন্য ভাইরাল সংক্রমণের অধ্যয়ন করার একমাত্র উপায়। একমাত্র পরীক্ষামূলক পর্যবেক্ষণের উপর ভিত্তি করে জ্ঞান অর্জনের জন্য এই পদ্ধতিটি সাধারণ জ্ঞান অনুমানের উপর নির্ভর করে । অন্যদের প্রভাবিত না করে এই জটিল পদ্ধতির পৃথক উপাদান নিয়ন্ত্রণ করতে অসুবিধার কারণে এই অনুমান প্রায়শই অরক্ষিত হয়েছে। তবে গাণিতিক মডেল এবং কম্পিউটার সিমুলেশন এর ব্যবহার এই জাতীয় পদ্ধতি বর্ণনা করার জন্য ব্যবহার হয়েছে। তবে পৃথক উপাদান একটি পরীক্ষামূলক পদ্ধতির ডিকনস্ট্রাক্ট করা এবং টুকরা সংক্রমণ তৈরির জন্য কীভাবে একত্রিত হয় তা নির্ধারণ করে তোলে আমাদের নিজেদের পর্যবেক্ষণ।
ভাইরোফিজিক্স বা ভাইরাস পদার্থবিজ্ঞান অন্যান্য ক্ষেত্রের সাথে বৃহৎ ওভারল্যাপ রয়েছে। উদাহরণস্বরূপ, সংক্রামক রোগের গতিবিদ্যার মডেলিং গণিতে একটি জনপ্রিয় গবেষণা বিষয়। বিশেষত প্রয়োগিত গণিত বা গাণিতিক জীববিজ্ঞানে। যদিও গণিতে বেশিরভাগ মডেলিংয়ের প্রচেষ্টাগুলি একটি মহামারীবিজ্ঞান হিসাবে (ব্যক্তি থেকে ব্যক্তি) সংক্রামক রোগের প্রসারণের গতিবিদ্যাকে আলোকপাত করার দিকে মনোনিবেশ করেছে। সেখানে সেলুলার স্কেল (সেল-টু-সেল) -এতে গুরুত্বপূর্ণ কাজ চলছে। ভাইরাস পদার্থবিজ্ঞান এককোষে বা একাধিক কোষ স্কেলে প্রায় একচেটিয়া মনোনিবেশ করে। একটি কোষের ভিট্রো একটি অঙ্গ ভিভো বা একটি সম্পূর্ণরূপে ছড়িয়ে পড়া ভাইরাল সংক্রমণের অস্থায়ী এবং স্থানিক গতিবিদ্যা সমাধান করতে শারীরিক মডেলগুলি ব্যবহার করে শারীরিক মডেলগুলি ব্যবহার করে হোস্ট (ভিভোতে)।
সা'দ উদ্দীন তাফতাযানী

সা’দ উদ্দীন তাফতাযানী(আরবী: سعد الدین تفتازانی) তর্কশাস্ত্র,ইলমে কালাম,ইলমে নাহু, সাহিত্য ও ইলমে ফিকহ্-এর একজন দক্ষ আলেম ছিলেন।
নাম: মাসউদ, উপাধি: সা’দ উদ্দীন। পিতার নাম:ওমর, উপাধি: কাযী ফখরুদ্দীন।
বংশধারা: সা’দ উদ্দীন মাসউদ ইবনে ওমর ইবনে আব্দুল্লাহ তাফতাযানী।
তিনি ইরান খোরাসানের তাফতাযান নামক জনপদে ৭১২হিজরির সফর মাসে/১ মার্চ ১৩২২খ্রিষ্টাব্দে জন্মগ্রহণ করেন।
তিনি বিভিন্ন আলিম ও পণ্ডিতদের নিকট শিক্ষা লাভ করেন। তন্মধ্যে আযদুদ্দীন ও কুতুবুদ্দীন রাযীর নাম বিশেষভাবে উল্লেখযোগ্য।
শিক্ষা সমাপনের পর যুবক বয়সেই তাকে তৎকালীন বড় বড় বিদ্বানদের কাতারে গণ্য করা হতো। লেখা-পড়া শেষ হওয়া মাত্রই তিনি অধ্যাপনার দায়িত্ব নিজ কােঁধে তুলে নেন। তার উল্লেখযোগ্য ছাত্র হলেন- আব্দুল ওয়াসি’ ইবনে খাযির, শায়খ শামসুদ্দীন ইবেন আহমদ হুফরী, আবুল হাসান বুরহান উদ্দীন প্রমুখ।
তার মাযহাব সম্পর্কে দুটি মত পাওয়া যায়্ ১. হানাফী মাযহাবের অনুসারী। ২. শাফেয়ী মাযহাবের অনুসারী। উভয় মতের সমর্থনে দলিল রয়েছে, তবে তার হানাফী মাযহাবের অনুসারী হওয়ার পক্ষে মতামত বেশি জোরালো।
তার অনেক রচনাবলীর মধ্যে উল্লেখযোগ্য হলো-
তিনি ২২ মুহাররম ৭৯২হিজরির রোজ সোমবার উযবেকিস্তানের সমরকান্দে মৃত্যুবরণ করেন। সেখানেই তাকে সমাধিস্থ করা হয়। কারো মতে তার মৃত্যুবরণ সন ৭৯১হিজরি, আবার কারো মতে ৭৯৭হিজরী। তবে প্রথমোক্ত মতই বিশুদ্ধ।
দ্য জার্নি অব কর্মা

দ্য জার্নি অব কর্মা ২০১৮ সালের একটি হিন্দি চলচ্চিত্র, এতে অভিনয় করেছেন পূনম পাণ্ডে এবং শক্তি কাপুর। চলচ্চিত্রটি জগবীর দাহিয়া দ্বারা পরিচালিত এবং রূপেশ পল দ্বারা রচিত। "দ্য জার্নি অব কর্মা" ২০১৮ সালের ২৬ অক্টোবর মুক্তি পায়।
চলচ্চিত্রটির একটি বস্তির মেয়ের কাহিনীকে ঘিরে, যে পড়াশুনায় ভালো এবং আমেরিকাতে কাজ করার স্বপ্নকে তাড়া করার চেষ্টা করে। সে রহস্যময় এক বয়স্ক ব্যক্তির সাথে বিস্ময় এবং অভিলাষে ভরা এক ভ্রমণের মধ্য দিয়ে তার যাত্রা শুরু করে।
ছবিটির সংগীত পরিচালনা করেছেন ডেনিশ আলফাজ, নিশান্ত সলিল ও ওঙ্কার মিনহাস।
এম. এম. কিরবাণি

কদুরি মরকঠমণি কিরবাণি (জন্ম ৪ জুলাই ১৯৬১), যিনি এম. এম. কিরবাণি (; এম এম কীরবাণি) নামে পরিচিত, হলেন একজন ভারতীয় সঙ্গীত পরিচালক, সুরকার, গীতিকার ও নেপথ্য সঙ্গীতশিল্পী। তিনি মরকঠমণি ও এম. এম. ক্রিম নামেও পরিচিত। তিনি তেলুগু, তামিল, কন্নড়, মালয়ালম ও হিন্দি চলচ্চিত্রে কাজ করে থাকেন। তিনি এস. পি. বালাসুব্রাহ্মণ্যম ও কে. এস. চিত্রাকে নিয়েই অধিকাংশ গানের রেকর্ড করেছেন। তিনি ১৯৯৭ সালে তেলুগু চলচ্চিত্র "অন্নময়"-এর জন্য শ্রেষ্ঠ সঙ্গীত পরিচালনা বিভাগে জাতীয় চলচ্চিত্র পুরস্কার অর্জন করেন। এছাড়া তিনি ১১টি নন্দী পুরস্কার, ১টি তামিলনাড়ু রাজ্য চলচ্চিত্র পুরস্কার ও ৮টি ফিল্মফেয়ার পুরস্কার দক্ষিণ অর্জন করেছেন।